
1. Vispārīgā informācija

1.1. Iepirkuma identifikācijas numurs – JNP 2026/111
	Pasūtītāja nosaukums:
	Jelgavas novada pašvaldība

	Adrese:
	Pasta iela 37, Jelgava, LV-3001

	Reģistrācijas numurs:
	90009118031

	Iepirkumu komisija
	Jelgavas novada iepirkuma komisija, apstiprināta ar Jelgavas novada domes 2025. gada 26. novembra lēmumu (Nr.22)

	Kontaktpersona jautājumos par iepirkumu
	 Iepirkumu komisijas speciāliste Anželika Kanberga, e-pasts: anzelika.kanberga@jelgavasnovads.lv, tel.Nr.63022106, 25465818

	Pircēja profils 
	Internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (Elektronisko iepirkumu sistēma https://www.eis.gov.lv/EKEIS/Supplier/Organizer/832), kurā pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.




1.1. Iepirkuma procedūras dokumentu pieejamība   
1.1.1. Atklātā konkursa “Āra apgaismojuma izbūve Sesavas pagasta ciematā „Klāvi”, Jelgavas novadā” (iepirkuma ID Nr. JNP 2026/111) nolikums, tā Iespējamie grozījumi, tehniskā specifikācija, kā arī Komisijas sniegtās atbildes uz ieinteresēto Piegādātāju uzdotajiem jautājumiem elektroniskā formā pieejamas Pasūtītāja pircēja profilā https://www.eis.gov.lv/EKEIS/Procurement/Edit/180399.
1.1.2. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta Pasūtītāja pircēja profilā. 
1.1.3. Ieinteresētais Piegādātājs EIS e-konkursu apakšsistēmā šī konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā Pretendents.

1.2. Konkursa vērtēšanas kritērijs: saimnieciski izdevīgākais piedāvājums, ar  zemāko līgumcenu.
1.3. Informācijas aprite un tās pieprasīšanas kārtība
1.3.1. Informācijas apmaiņa starp Pasūtītāju un ieinteresētajiem Piegādātājiem notiek rakstiski, nosūtot informāciju (jautājumu) uz nolikuma 1.1.punktā kontaktpersonas norādīto e-pastu vai izmantojot EIS e-konkursu apakšsistēmu.
1.3.2. Jebkura papildu informācija, kas tiks sniegta saistībā ar šo iepirkumu, tiks publicēta Pasūtītāja pircēja profilā pie nolikuma EIS www.eis.gov.lv e-konkursu apakšsistēmā šī konkursa sadaļā. Ieinteresētajam Piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

1.3.3. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai Piegādātāju atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais Pretendents papildu informāciju būs pieprasījis laikus.

1.3.4. Papildu informācija tiks nosūtīta Piegādātājam, kas uzdevis jautājumu, kā arī vienlaikus ievietota Pasūtītāja pircējā profilā, kurā ir pieejami iepirkuma procedūras dokumenti - EIS www.eis.gov.lv e-konkursu apakšsistēmā šī konkursa sadaļā, norādot arī uzdoto jautājumu.
1.4. Piedāvājuma iesniegšanas vieta, datums, laiks un kārtība
1.4.1. Pretendentiem piedāvājumi jāiesniedz  Elektronisko iepirkumu sistēmas (EIS) e-konkursu apakšsistēmā, līdz 2026.gada 14.septembrim, plkst. 10:00.
1.4.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām - Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.
1.4.3. Katrs Pretendents drīkst iesniegt tikai vienu piedāvājumu ar vienu piedāvājuma variantu.
1.5. 
Piedāvājuma atvēršanas vieta, datums, laiks un kārtība

1.5.1. Piedāvājumu atvēršana notiks Elektronisko iepirkumu sistēmas (EIS) e-konkursu apakšsistēmā 2026.gada 14.septembrī, plkst.14:00, Jelgavas novada pašvaldībā, Pasta iela 37, Jelgavā.

1.5.2. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai.
1.5.3. Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam Pretendents var sekot līdzi arī tiešsaistes režīmā EIS e-konkursu apakšsistēmā.

1.5.4. Ja konstatēti EIS darbības traucējumi, kuru dēļ nav bijis iespējams iesniegt piedāvājumus kopumā vismaz 2 stundas pēdējo 24 stundu laikā vai 10 minūtes pēdējo 4 stundu laikā līdz piedāvājumu iesniegšanas termiņa beigām, Pasūtītājs rīkojas saskaņā ar PIL 39.panta 4.daļu.

1.5.5. Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.
1.5.6. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība” noteiktajā kārtībā. 

1.6. Nolikuma grozījumi

1.6.1. Komisija var izdarīt grozījumus Konkursa dokumentos, Publisko iepirkumu likuma 35.panta 3. un 4.daļā paredzētajos gadījumos un kārtībā.

1.6.2. Komisija informāciju par grozījumiem konkursa nolikumā publicē EIS www.eis.gov.lv e-konkursu apakšsistēmā šī konkursa sadaļā, ne vēlāk kā nākamajā dienā pēc tam, kad paziņojums par grozījumiem iesniegts Iepirkumu uzraudzības birojam, publicēšanai.
2. Informācija par iepirkuma priekšmetu

2.1. Iepirkuma priekšmets ir  āra apgaismojuma izbūve Sesavas pagasta ciematā „Klāvi”, Jelgavas novadā, saskaņā ar Tehnisko specifikāciju  (nolikuma pielikums Nr.6) un Tāmi (nolikuma pielikums Nr.7).
2.2. CPV kods: 45231400-9. Elektrolīniju būvdarbi.
2.3.  Tehniskās specifikācijas pēdējais aktualizācijas datums - 2026.gada 18.augusts.
2.4. Līguma izpildes vieta: “Klāvi", Sesavas pagasts, Jelgavas novads.
2.5. Paredzamais būvdarbu izpildes termiņš- līdz 2026.gada 18.decembrim.
2.6. Kā iepirkuma procedūras veids ir izvēlēts atklāts konkurss, jo Pasūtītājam ir paredzēti vairāki iepirkumi ar līdzvērtīgu iepirkuma priekšmetu, un, atbilstoši PIL 11.pantam, paredzamo līgumcenu nosaka kā visu daļu kopējo summu.

2.7. Ieinteresētais piegādātājs var veikt apsekošanu dabā. Objekta apsekošanas kontaktpersona ir Sesavas pagasta pārvaldes vadītājs Rūdolfs Knope, tel.Nr.26660055.
3.Pretendentu atlases nosacījumi UN IESNIEDZAMIE DOKUMENTI
	Atlases prasības, prasības tehniskajām un profesionālajām spējām:
	Iesniedzamie dokumenti (ja attiecināms):

	3.1. Pretendents ir piegādātājs, kurš ir iesniedzis piedāvājumu. Piegādātājs var būt fiziska vai juridiska persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.2.,3.3.,3.4., 3.5. punkts, bet pārējos nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	Pretendents iesniedz pieteikumu dalībai atklātā konkursā (atbilstoši Nolikuma pielikumam Nr.1).

Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu.

Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	3.2. Pretendentu,  kuram būtu piešķiramas līguma slēgšanas tiesības, pārbauda vai uz Pretendentu nav attiecināmi Publisko iepirkumu likuma 42.panta otrajā daļā 1., 2., 3., 4., 5., 6., 7., 10., 11., 12., 13. un 14.punktā noteiktie izslēgšanas gadījumi.

Pasūtītājs pārbaudi veiks attiecībā uz PIL 42. panta trešajā daļā minētajām personām.


	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.

Ja komisija konstatē, ka pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar likuma 42. pantā un/vai 43.pantā paredzētajiem risinājumiem un noteiktajai kārtību.

	3.3. Pretendentu, kuram būtu piešķiramas līguma slēgšanas tiesības, komisija pārbauda vai uz pretendentu nav attiecināmi Starptautisko un Latvijas Republikas nacionālo sankciju likuma (turpmāk – Sankciju likums) 11.1 panta pirmajā daļā noteiktie izslēgšanas gadījumi.
	Komisija ziņas par pretendentu iegūst datu bāzē (sankciju saraksti) www.lursoft.lv.

Attiecībā uz ārvalstī reģistrētu pretendentu ziņas par Sankciju likuma 11.¹panta pirmajā daļā minētajām personām komisija iegūst vienā no šādiem veidiem:

1) pieprasot pretendentam iesniegt ārvalsts kompetentās institūcijas izziņu*, nosakot informācijas sniegšanas termiņu ne īsāku par 10 darbdienām pēc pieprasījuma izsniegšanas vai nosūtīšanas dienas (tai skaitā izziņā pieprasa norādīt ziņas par patieso labuma guvēju vai ziņas par to, ka patieso labuma guvēju noskaidrot nav iespējams);

2) patstāvīgi;

3) ja ārvalsts kompetentās institūcijas izziņa netiek izsniegta, to var aizstāt ar zvērestu vai, ja zvēresta došanu attiecīgās valsts normatīvie akti neparedz, – ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī.

*ja pretendentam izziņas ir pieejamas uz piedāvājuma iesniegšanas brīdi, tad tās var pievienot piedāvājumam.

	3.4. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, tiesīgs sniegt Pasūtītājam nepieciešamos pakalpojumus.
	a)Komisija pārliecinās par pretendenta reģistrācijas faktu Lursoft tīmekļvietnē https://www.lursoft.lv.

b)Citu valstu pretendentiem – jāiesniedz attiecīgas licences vai cita dokumenta kopija, ja attiecīgās valsts, kurā reģistrēts pretendents, normatīvie akti tādu pieprasa (minētais nosacījums attiecināms arī uz apakšuzņēmējiem, kas reģistrēti ārvalstīs) vai jānorāda publiski pieejamu reģistru, kur pasūtītājs var pārliecināties par reģistrācijas faktu.

	3.5. Pretendents ir reģistrēts Latvijas Republikas Ekonomikas ministrijas Būvkomersantu reģistrā apliecība vai atbilstošs līdzīgas nozares institūcijas citā valstī, kurā Pretendents reģistrēts. Pretendenta piesaistītājiem apakšuzņēmējiem ir jābūt reģistrētiem Latvijas Republikas Ekonomikas ministrijas Būvkomersantu reģistrā vai līdzīgas nozares institūcijā citā valstī, kur Pretendents reģistrēts, izņemot tos apakšuzņēmējus, kas veic darbus, kurus drīkst veikt uzņēmums, kuram pēc normatīvajiem aktiem un vispārpieņemtās prakses nav nepieciešams būt reģistrētam būvkomersantu reģistrā.

Ārvalstu Pretendenta uzvaras gadījumā tam jāreģistrējas Latvijas Būvkomersantu reģistrā uz iepirkuma līguma izpildes uzsākšanas brīdi, ja izraudzītais Pretendents atzīts par iepirkuma uzvarētāju.
	a) Komisija pārliecinās par Pretendenta un Pretendenta norādīto apakšuzņēmēju (ja attiecināms) reģistrācijas faktu publiski pieejamās datu bāzē - https://bis.gov.lv. 

b) Citu valstu pretendentiem jāiesniedz attiecīgas licences vai cita dokumenta kopija, ja attiecīgās valsts, kurā reģistrēts pretendents, normatīvie akti tādu pieprasa (minētais nosacījums attiecināms arī uz apakšuzņēmējiem, kas reģistrēti ārvalstīs) vai jānorāda publiski pieejamu reģistru, kur pasūtītājs var pārliecināties par reģistrācijas faktu.;

Pretendentam, kurš nav reģistrēts Latvijas Būvkomersantu reģistrā, jāiesniedz apliecinājums, ka tas veiks nepieciešamās darbības reģistrācijai uz iepirkuma līguma izpildes uzsākšanas brīdi, ja izraudzītais Pretendents atzīts par atklāta konkursa uzvarētāju.

	3.6. Pretendents pēdējo 5 (piecu) gadu laikā (2021., 2022., 2023., 2024., 2025. gadā un 2026. gadā līdz piedāvājuma iesniegšanas termiņa beigām)  ir izpildījis vismaz 2 (divus) būvdarbu līgumus, kuru ietvaros veikti ielu vai ceļu vai laukumu apgaismojuma būvdarbi.

Objektiem ir jābūt pabeigtiem un nodotiem ekspluatācijā. Par objektiem ir saņemta pasūtītāja atsauksme, izziņa vai  cits dokuments

	Pretendents iesniedz:

a) informāciju par iepriekšējo pieredzi, atbilstoši Nolikuma 2.pielikumam. 
b) pasūtītāja atsauksmes, izziņas, u.c.  dokumentus.



	3.7. Pretendents var nodrošināt  atbildīgo būvdarbu vadītāju-sertificētu speciālistu elektroietaišu izbūves darbu līdz 1 kV vadīšanā un būvuzraudzībā. 
	a) Pretendents iesniedz informāciju par speciālistiem, kas līguma piešķiršanas gadījumā darbosies šī līguma izpildē, atbilstoši Nolikuma pielikumam Nr.3.

b) Pretendentam speciālistu sarakstā obligāti jāizpilda dati par pieprasīto speciālistu, kas būs atbildīgs par attiecīgo darbu veikšanu. Pēc vēlēšanās sarakstu var papildināt, uzrādot arī citu iesaistīto personālu, kas nepieciešams  paredzēto darbu veikšanai.
c)ja kāds no Pretendenta piedāvātajiem speciālistiem ir ārvalsts specialists, personāla kvalifikācijai jāatbilst speciālista valsts, kurā speciālists pastāvīgi strādā, attiecīgajā profesijā prasībām noteiktu pakalpojumu sniegšanai (ja attiecināms):

- Pretendents iesniedz apliecinājumu, ka tā piesaistītais ārvalstu speciālists, ir tiesīgi sniegt konkrēto pakalpojumu, kā arī gadījumā, ja ar pretendentu tiks noslēgts iepirkuma līgums, tas ne vēlāk kā 10 darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā*.
- Pretendents iesniedz apliecinājumu, ka gadījumā, ja ar pretendentu tiks noslēgts iepirkuma līgums, tas ne vēlāk kā 10 darbdienu laikā no iepirkuma līguma noslēgšanas normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu profesionālo pakalpojumu sniegšanu Latvijas Republikā reglamentētā profesijā*, kā arī iesniegs pasūtītājam atzīšanas institūcijas izsniegto atļauju par īslaicīgo pakalpojumu sniegšanu (vai arī atteikumu izsniegt atļauju), tiklīdz speciālists to saņems**

*attiecas uz personām, kuru mītnes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts un kuru sniegto pakalpojumu izcelsmes valsts ir Eiropas Savienības dalībvalsts vai Eiropas Brīvās tirdzniecības asociācijas dalībvalsts (proti, Islande, Lihtenšteina, Norvēģija un Šveice). Personām no citām valstīm ir jāveic pilnā kvalifikācijas atzīšana, piemērojot vispārējo profesionālās kvalifikācijas atzīšanas sistēmu (arī gadījumos, ja šīs personas Latvijā profesionālos pakalpojumus sniegs īslaicīgi

**Komersantam (tai skaitā ārvalstu komersantam) jābūt reģistrētam Būvkomersantu reģistrā, norādot vismaz vienu būvspeciālistu reģistrā reģistrētu būvspeciālistu. Attiecīgi Būvniecības informācijas sistēmas būvspeciālistu reģistrā ir paredzēts reģistrēt arī būvspeciālistus, kas būs īslaicīgo pakalpojumu sniedzēji

	3.8. Pretendents nodrošina Darba aizsardzības koordinatoru, kurš atbilst Ministru kabineta 2003.gada 25.februāra noteikumu Nr.92 „Darba aizsardzības prasības, veicot būvdarbus” 8.1 apakšpunktā minētajām prasībām.
	Pretendents iesniedz informāciju par Darba aizsardzības koordinatoru, kas līguma piešķiršanas gadījumā darbosies šī līguma izpildē (atbilstoši Nolikuma pielikumam Nr.3), kā arī šo personu kvalifikāciju apliecinošu dokumentu kopijas:
1.  fiziskām personām jāiesniedz:

1.1. būvprakses sertifikāts būvdarbu vadīšanas vai būvuzraudzības jomā un vismaz vienu no šiem dokumentiem:

a)
dokuments, kas apliecina, ka persona ir apguvusi pamatlīmeņa zināšanas darba aizsardzībā (teoriju sadaļu) un specializētās darba aizsardzības zināšanas būvniecībā;

b)
dokuments, kas apliecina, ka persona ir ieguvusi pirmā līmeņa profesionālo augstāko izglītību darba aizsardzības jomā;

vai

1.2. dokuments, kas apliecina, ka persona ir ieguvusi otrā līmeņa profesionālo augstāko izglītību darba aizsardzības jomā;

2. Ja pretendents piesaista juridisko personu, tad papildus jāiesniedz spēkā esošie dokumenti, kas apliecina juridiskās personas gatavību veikt darba aizsardzības koordinatora funkcijas šajā objektā (apliecinātā sadarbības līguma kopija vai piekrišanas raksta oriģināls). Minētie dokumenti ir jāparaksta personai ar pārstāvības tiesībām. Ja pārstāvības tiesības nav nostiprinātas Latvijas Republikas Uzņēmuma reģistrā, tad jāiesniedz pilnvara (oriģināls vai apliecināta kopija) šai personai parakstīt minētos dokumentus.

c) Ārvalsts darba aizsardzības koordinatoram uz piedāvājuma iesniegšanas brīdi ir jāatbilst attiecīgās valsts normatīvo aktu prasībām.

	3.9. Apliecinājums par neatkarīgi izstrādātu piedāvājumu.
	Pretendents iesniedz pretendenta parakstītu apliecinājumu par neatkarīgi izstrādātu piedāvājumu atbilstoši Nolikuma pielikumam Nr.9.

	3.10. Pretendents var  balstīties uz citu personu iespējām, lai apliecinātu, ka Pretendenta kvalifikācija atbilst Pretendenta kvalifikācijas prasībām, un/vai piesaistīt apakšuzņēmējus*. Pretendents var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.

*Apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei (Publisko iepirkumu likuma 1.panta 1.punkts). 

Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Šā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķiro šā ietekme attiecīgajā apakšuzņēmējā (Publisko iepirkumu likuma 63.panta trešā daļa).
	Pretendents iesniedz:

a) apakšuzņēmēju apliecinājumu, atbilstoši nolikuma pielikumam Nr.4, kuru veicamo būvdarbu vai  sniedzamo pakalpojumu vērtība ir vismaz 10 000 euro. 

b) personu, uz kuru iespējām pretendents balstās, apliecinājumu, atbilstoši nolikuma pielikumam Nr.5.

c) personas, uz kuras iespējām Pretendents balstās, komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija, kā arī dokumentu vai dokumentus, kas apliecina Personas, uz kuras iespējām Pretendents balstās, piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt Personu, uz kuras iespējām pretendents balstās, iepirkuma procedūras ietvaros vai jānorāda publiski pieejamu reģistru, kur pasūtītājs var pārliecināties par reģistrācijas faktu. Juridiskas personas pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt attiecīgo juridisko personu.



	3.11. Tehniskais piedāvājums. 


	Tehniskajā piedāvājumā iesniedz:

a) parakstītu tehnisko piedāvājumu (Nolikuma pielikumam Nr.6);
b) darbu veikšanas kalendāro grafiku;
c) ražotāja tehniskās datu lapas par piedāvāto LED gaismekli, atbilstību ISO, CE, ENEC, u.c., kā arī citi dokumenti, kas nepieciešami tehniskās specifikācijas prasību izpildes apliecināšanai. 

	3.12. Finanšu piedāvājums


	Pretendents iesniedz:

a)iesniedz finanšu piedāvājumu un tāmi (nolikuma pielikums Nr.7).Tāmi pretendents sagatavo, ievērojot Ministru kabineta 03.05.2017. Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība”” kārtībai un noteiktām tāmju formām. Izmaksu aprēķinos iekļaujami visi paredzētie būvdarbu apjomi;

b)finanšu piedāvājumā cenas norāda euro (EUR) ar un bez PVN.


4. PIEDĀVĀJUMA VĒRTĒŠANA
4.1. Piedāvājums tiek noraidīts, ja:

4.1.1. pretendents nav iesniedzis Pretendenta kvalifikācijas dokumentus vai neatbilst Pretendenta kvalifikācijas prasībām;

4.1.2. pretendents nav iesniedzis vai piedāvājumā ietvertais Tehniskais piedāvājums neatbilst Nolikumā noteiktajām prasībām;

4.1.3. pretendents nav iesniedzis vai piedāvājumā ietvertais Finanšu piedāvājums neatbilst Nolikumā noteiktajām prasībām;

4.1.4. ja komisija konstatē, ka piedāvājums ir nepamatoti lēts: 
4.1.4.1. pasūtītājs pretendentam pieprasa skaidrojumu par piedāvāto cenu vai izmaksām, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās. Pasūtītājs noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu. 
4.1.4.2. minēto informāciju attiecībā uz Latvijā reģistrētu vai pastāvīgi dzīvojošu personu par tās darbinieku vidējām stundas tarifa likmēm profesiju grupās pasūtītājs, kā arī piegādātājs par sevi Ministru kabineta noteiktajā kārtībā iegūst no Valsts ieņēmumu dienesta, izmantojot Ministru kabineta noteikto informācijas sistēmu. Pasūtītājs minēto informāciju no Valsts ieņēmumu dienesta ir tiesīgs saņemt, neprasot pretendenta un tā piedāvājumā norādīto apakšuzņēmēju piekrišanu.

4.2. No piedāvājumiem, kas atbilst Nolikumā noteiktajām prasībām, iepirkuma komisija izvēlas saimnieciski visizdevīgākos.
4.2. Piedāvājumu vērtēšanas laikā Komisija pārbauda, vai finanšu piedāvājumā nav aritmētisko kļūdu, kā arī izvērtē un salīdzina finanšu piedāvājumu.
4.3. Ja komisija konstatē, ka vismaz divu piedāvājumu novērtējums atbilstoši izraudzītajam piedāvājuma izvēles kritērijam ir vienāds, Komisija par izšķirošo piedāvājuma izvēles kritēriju 1.daļā nosaka Lokālās tāmes Nr.1, pozīcijas Nr.27 “LED Apgaismojuma armatūra CUDDLE MINI LED REG 48W 4000K LN1 vai ekvivalents”, izmaksu summa EUR. Par saimnieciski visizdevīgāko piedāvājumu tiek atzīts pretendenta piedāvājums ar zemākajām izmaksām minētajā pozīcijā.
5. TIESĪBU PIEŠĶIRŠANA NOSLĒGT LĪGUMU

5.1. Pasūtītājs tiesības noslēgt līgumu piešķirs pretendentam, kurš atbilst Nolikuma prasībām, un ir saimnieciski izdevīgākais, ar  zemāko cenu.

5.2.  Iepirkuma līgums:

5.2.1. Pasūtītājs, pamatojoties uz pretendenta piedāvājumu, ar izraudzīto pretendentu slēdz iepirkuma līgumu atbilstoši Iepirkuma līguma projektam (Nolikuma pielikums nr.8). Pretendentam 5 darba dienu laikā pēc no Pasūtītāja puses parakstīta līguma saņemšanas jāiesniedz Pasūtītājam parakstīts līgums vai jāiesniedz rakstisks atteikums slēgt līgumu, kurā norādīts atteikuma pamatojums.
5.2.2. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, iepirkuma komisija ir tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, iepirkuma komisija pieņem lēmumu pārtraukt iepirkuma procedūru, neizvēloties nevienu piedāvājumu.

6. PIEDĀVĀJUMA NOFORMĒŠANA

6.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

6.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

6.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

6.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

6.2. Sagatavojot piedāvājumu, Pretendents ievēro, ka:

6.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā;

6.2.2. Finanšu piedāvājums (Nolikuma 7.pielikums) jāaizpilda pilnībā, nemainot Pasūtītāja noteikto secību, summu norādot euro, bez PVN, ar precizitāti 2 (divas) zīmes aiz komata;

6.2.3. Pretendents piedāvājuma dokumentus paraksta ar drošu elektronisko parakstu un laika zīmogu vai ar EIS piedāvāto elektronisko vai sistēmas parakstu. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;

6.2.4. Ņemot vērā PIL 38. panta astotās daļas regulējumu, iesniedzot piedāvājumu elektroniski, pretendents ir tiesīgs ar vienu drošu elektronisko parakstu parakstīt visus dokumentus, t.sk. visus piedāvājumā esošos atvasinātos dokumentus un tulkojumus, kā vienu kopumu.

6.3. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

6.4. Eiropas vienotais iepirkuma procedūras dokuments.

6.4.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām (nav obligāta prasība). Ja Pretendents izvēlējies iesniegt Eiropas vienoto iepirkuma procedūras dokumentu (ir jāaizpilda Eiropas vienoto iepirkuma procedūras dokumenta IV daļas atlases kritēriji), lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendents var iesniegt pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7. Veidlapa elektroniski pieejama Elektronisko iepirkumu sistēmā (EIS): http://espd.eis.gov.lv. 
6.4.2.Ja Pasūtītājs pieņēmis lēmumu par iespējamu līguma slēgšanas tiesību piešķiršanu Pretendentam, kurš kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām izvēlējies Eiropas vienoto iepirkuma procedūras dokumentu, 5 (piecu) kalendāro dienu laikā pēc Pasūtītāja informatīvās vēstules par iespējamo līguma slēgšanas tiesību piešķiršanu nosūtīšanas dienas Pasūtītājam jāiesniedz nolikumā minētie kvalifikāciju apliecinošie dokumenti.

6.5. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 

6.6. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos, kuri ir ievietoti Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
6.7. Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tiem jāpievieno normatīvajos aktos noteiktā kārtībā apliecināts tulkojums (ja attiecināms, piemērojot Latvijas Republikā Ministru kabineta 2000.gada 22.augusta noteikumus Nr.291 “Kārtība, kādā apliecināmi dokumentu tulkojumi valsts valodā”).
6.8. Piedāvājumā iekļautiem dokumentiem un to noformējumam jāatbilst Dokumentu juridiskā   spēka likumā un Ministru kabineta 2018.gada 4.septembra noteikumos Nr. 558 „Dokumentu izstrādāšanas un noformēšanas kārtība”, kā arī Elektronisko dokumentu likumā un Ministru kabineta 2005.gada 28.jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktajām prasībām. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
6.9. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
6.10. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem.

7. IEPIRKUMU KOMISIJAS TIESĪBAS UN PIENĀKUMI 

7.1. Komisijas tiesības:

7.1.1. tiesīga pretendentu kvalifikācijas atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības, saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 16.punktu.

7.1.2. pieprasīt papildu informāciju no Pretendentiem, kas piedalās konkursā;

7.1.3. lemt par konkursa izbeigšanu vai pārtraukšanu;

7.1.4. lemt par konkursa termiņa pagarināšanu;

7.1.5. noraidīt piedāvājumus, ja tie neatbilst konkursa nolikumā vai normatīvajos aktos izvirzītajām prasībām;

7.1.6. noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;

7.1.7. noraidīt piedāvājumus, ja tiek konstatēts, ka Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju; 

7.2. Komisijas pienākumi:

7.2.1. Izvērtēt piedāvājumus atbilstoši normatīvajos aktos un Nolikumā noteiktajai kārtībai;

7.2.2. Pārbaudīt Pretendentu, kuram būtu piešķiramas līguma slēgšanas tiesības, atbilstoši noteiktajām prasībām un kritērijiem, saskaņā ar PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14.punktiem, izmantojot Ministru kabineta noteikto informācijas sistēmu, Ministru kabineta noteiktajā kārtībā, ievērojot PIL 43.pantā noteikto regulējumu lēmuma pieņemšanā.

7.2.3. Attiecībā uz ārvalstīs reģistrētu vai pastāvīgi dzīvojošu pretendentu, Komisija pieprasīs, lai tas iesniedz attiecīgās ārvalsts kompetentās institūcijas izziņu saskaņā ar PIL 42.panta piektās daļas 2.punktu.

7.2.4. Saskaņā ar PIL 41. panta 9. punktu, piedāvājumu vērtēšanas laikā Komisija pārbauda, vai piedāvājumā nav aritmētisku kļūdu. Ja Komisija konstatē šādas kļūdas, tas šīs kļūdas tiek izlabotas. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, Komisija ņem vērā labojumus.

7.2.5. Trīs darba dienu laikā pēc lēmuma pieņemšanas rakstiski informēt visus konkursa Pretendentus par konkursa rezultātiem.

8. PRETENDENTA PIENĀKUMI UN TIESĪBAS 

8.1. Pretendenta pienākumi:

8.1.1. Rūpīgi iepazīties ar Konkursa dokumentos noteiktajām prasībām;

8.1.2. Jautājumus un papildus informācijas pieprasījumus par Konkursa dokumentiem iesniegt pasūtītājam rakstveidā laikus, t.i. tā, lai iepirkuma komisija varētu sniegt atbildi ne vēlāk kā sešas dienas pirms piedāvājumu iesniegšanas termiņa beigām;

8.1.3. Līdz piedāvājuma iesniegšanai regulāri pārbaudīt informāciju, kas tiek ievietota Pasūtītāja pircēja profilā pie  attiecīgā iepirkuma un ņemt to vērā, sagatavojot konkursa piedāvājumu.

8.1.4. iesniedzot piedāvājumu, ievērot visas Publisko iepirkumu likumā un Nolikumā izvirzītās prasības;

8.1.5. trīs darba dienu laikā, termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz Komisijas iesniegtajiem jautājumiem par Pretendenta iesniegto piedāvājumu.

8.2. Pretendenta tiesības:

8.2.1. piedāvājuma sagatavošanas laikā Pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā kāda noteikta Nolikumā un normatīvajos aktos;

8.2.2. līdz konkursa piedāvājumu iesniegšanas termiņa beigām Pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz Pretendenta turpmāko līdzdalību konkursā. Piedāvājums atsaucams vai maināms, pamatojoties uz rakstveida iesniegumu.

8.2.3. Citas tiesības, saskaņā ar Konkursa dokumentācijas un normatīvo aktu prasībām.

9. LĪGUMA PARAKSTĪŠANA

9.1. Starp atklāta konkursa uzvarētāju un Pasūtītāju tiks noslēgts Iepirkuma līgums atbilstoši konkursa priekšmetam, Pretendenta piedāvājumam un šiem darbiem paredzētajam finansējumam, uz tādiem noteikumiem, kādi noteikti pievienotajā līguma projektā.

9.2. Līgums ar konkursa uzvarētāju tiks slēgts ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā Publisko iepirkumu likuma 68.pantā noteiktajā kārtībā nav iesniegts iesniegums par iepirkuma procedūras pārkāpumiem. 

Pielikumi

Nolikumam pievienoti šādi pielikumi:

1. Pieteikums dalībai iepirkumā;

2. Pretendenta pieredzes saraksts;

3. Pretendenta speciālistu saraksts;

4. Apakšuzņēmēja apliecinājums.

5. Personas, uz kuras iespējām pretendents balstās, apliecinājums;

6. Tehniskā specifikācija-tehniskais piedāvājums;

7. Finanšu piedāvājums;

8. Līguma projekts;

9. Apliecinājums par neatkarīgi izstrādātu piedāvājumu.

Pielikums Nr.1

 konkursa Nolikumam

Identifikācijas Nr. JNP 2026/111
pieteikums dalībai konkursā

Atklātam konkursam “Āra apgaismojuma izbūve Sesavas pagasta ciematā „Klāvi”, Jelgavas novadā”
(iepirkuma ID Nr. JNP 2026/111)

	Pretendents 

(nosaukums, reģ.Nr., adrese)
	

	Pretendenta kontaktpersona:

(vārds, uzvārds, telefons, e-pasts)
	

	Pretendenta uzņēmuma statuss


	Pretendenta atbilstība mikro *, mazajam**, vidējam*** uzņēmuma statusam (jānorāda atbilstošo)

	Apakšuzņēmēji 
· Obligāti norādīt apakšuzņēmējus, kuru veicamo būvdarbu vai  sniedzamo pakalpojumu vērtība ir vismaz 10 000 euro.
· Ja apakšuzņēmējus līgumā izpildē neiesaista, šo veidlapas sadaļu nav jāaizpilda
	jānorāda apakšuzņēmējs(nosaukums, reģ. Nr., adrese)



	Personas, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām

Ja augstāk minētās personas nav, šo veidlapas sadaļu nav jāaizpilda
	jānorāda personas, uz kuras iespējām pretendents balstās (nosaukums, reģ. Nr., adrese)



	Personas, kurām pretendentā ir izšķiroša ietekme uz līdzdalības pamata normatīvo aktu par koncerniem izpratnē**** 

Ja augstāk minētās personas nav, šo veidlapas sadaļu nav jāaizpilda
	jānorāda personas, kurām pretendentā ir izšķirošā ietekme (nosaukums, reģ. Nr., adrese):


Iesniedzot piedāvājumu konkursam “Āra apgaismojuma izbūve Sesavas pagasta ciematā „Klāvi”, Jelgavas novadā” (iepirkuma ID Nr. JNP 2026/111), mēs apliecinām un garantējam, ka:

1. mums ir skaidras un saprotamas mūsu tiesības un pienākumi, Nolikumā noteiktās prasības piedāvājuma sagatavošanai, iepirkuma priekšmets;

2. mēs esam iepazinušies ar Nolikumu, atzīstot to par pareizu un atbilstošu, necelsim pretenzijas par nolikumu, un atzīstam, ka iepirkuma Komisija ir nodrošinājusi mums iespēju bez attaisnojama riska sagatavot un iesniegt piedāvājumu.

3. 
pilnībā iepazinušies ar veicamo darbu apjomu un atzīstam šo iegūto informāciju par pietiekamu, lai veiktu būvdarbus un objektu nodotu ekspluatācijā un novērtējam visus ar būvdarbu izpildi saistītos riskus. 

4. mums ir pienācīga rīcībspēja un tiesībspēja, lai slēgtu iepirkuma Līgumu atbilstoši šā iepirkuma Tehniskās specifikācijas un citu iepirkuma dokumentu prasībām, ka piedāvājums sagatavots atbilstoši Iepirkuma dokumentu prasībām.

5. finanšu piedāvājumā norādītā līgumcena ietver pilnu samaksu par iepirkuma līguma ietvaros paredzēto saistību izpildi, tai skaitā visas izmaksas, kas saistītas ar Darbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, darbu organizācijas izmaksas, apdrošināšanas izmaksas, iekārtu un Darbu garantijas remonta izmaksas, tai skaitā darbi un materiāli, kas nav norādīti iepirkuma Līguma vai Nolikuma dokumentos, bet uzskatāmi par nepieciešamiem Darbu pienācīgai un kvalitatīvai izpildei. Cenā ir iekļauti visi Latvijas Republikas normatīvajos aktos paredzētie nodokļi un nodevas, izņemot pievienotās vērtības nodokli.

6. piedāvājums izstrādāts neatkarīgi 
no konkurentiem un bez konsultācijām, līgumiem vai vienošanām, vai cita veida saziņas ar konkurentiem, un mums nav konkurenci ierobežojošas priekšrocības iepirkuma procedūrā.
7. Būvdarbu līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
Ar šo mēs iesniedzam savu piedāvājumu, kas sastāv no šī pieteikuma, kam pievienoti dokumenti saskaņā ar konkursa Nolikuma prasībām.

Ar šo mēs apliecinām, ka, sagatavojot un iesniedzot šo piedāvājumu, ir izpildījuši Eiropas Parlamenta un Padomes 2016. gada 27. aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti, ar kuru atceļ Direktīvu 95/46/EK (Vispārīgā datu aizsardzības regula), prasības attiecībā uz tām fiziskajām personām, kuras norādītas piedāvājumā.

*Mikrouzņēmums (uzņēmums, kurā nodarbināti mazāk nekā 10 darbinieku un uzņēmuma gada apgrozījums un/vai gada bilances kopsumma nepārsniedz 2 miljonus euro)

**Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro;

***Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.

**** Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 1) uzņēmumam sabiedrībā ir balsstiesību vairākums; 2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu; 4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.

	Pretendenta pārstāvis
	

	
	(amats, vārds, uzvārds)


Nolikuma Pielikums Nr.2

Identifikācijas Nr. JNP 2026/111
PRETENDENTA PIEREDZES sarAKSTs

Atklātam konkursam “Āra apgaismojuma izbūve Sesavas pagasta ciematā „Klāvi”, Jelgavas novadā”
(iepirkuma ID Nr. JNP 2026/111)

	Nr.p.k
	Pasūtītājs (nosaukums, reģistrācijas numurs, adrese, atbildīgā kontaktpersona, tālrunis)
	Objekta nosaukums,veiktie darbi, adrese
	Būvdarbu uzsākšanas un pabeigšanas gads un mēnesis 

	1.
	
	
	

	
	
	
	


	Pretendenta pārstāvis
	

	
	(amats, vārds, uzvārds)


Nolikuma Pielikums Nr.3

Identifikācijas Nr. JNP 2026/111
PRETENDENTA SPECIĀLISTU SARAKSTS
Atklātam konkursam “Āra apgaismojuma izbūve Sesavas pagasta ciematā „Klāvi”, Jelgavas novadā”
(iepirkuma ID Nr. JNP 2026/111)

	Nr
	Speciālista vārds un uzvārds
	Sertifikācijas vai akreditācijas joma
	Sertifikāta numurs
	Speciālista paraksts

(arī ar drošu elektronisko parakstu)

	
	
	
	
	

	
	
	
	
	

	
	
	
	
	


Pretendenta speciālists ar savu parakstu apliecina, ka nepastāv šķēršļi kādēļ attiecīgais speciālists nevarētu piedalīties Jelgavas novada pašvaldības, Reģ. Nr. 90009118031, Pasta iela 37, Jelgava, rīkotajā atklātā konkursā “Āra apgaismojuma izbūve Sesavas pagasta ciematā „Klāvi”, Jelgavas novadā”(iepirkuma ID Nr. JNP 2026/111) projekta realizācijā, gadījumā, ja Pretendentam tiek piešķirtas tiesības slēgt iepirkuma līgumu un iepirkuma līgums tiek noslēgts.
	Pretendenta pārstāvis
	

	
	(amats, vārds, uzvārds)


Pielikums Nr.4
 konkursa Nolikumam

Identifikācijas Nr. JNP 2026/111
APAKŠUZŅĒMĒJA APLIECINĀJUMS

Atklātam konkursam “Āra apgaismojuma izbūve Sesavas pagasta ciematā „Klāvi”, Jelgavas novadā”
(iepirkuma ID Nr. JNP 2026/111)

Ar šo /Apakšuzņēmēja nosaukums, reģistrācijas numurs un adrese/ apliecina, ka:

1) piekrīt piedalīties Jelgavas novada pašvaldības, Reģ. Nr. 90009118031, Pasta iela 37, Jelgava, LV-3001 (turpmāk – Pasūtītājs) organizētajā atklātajā konkursā „ Āra apgaismojuma izbūve Sesavas pagasta ciematā „Klāvi”, Jelgavas novadā” (iepirkuma ID Nr. JNP 2026/111), kā <Pretendenta nosaukums, reģistrācijas numurs un adrese> (turpmāk – Pretendents) apakšuzņēmējs, 
2) gadījumā, ja ar Pretendentu tiks noslēgts iepirkuma līgums, apņemas:

· veikt šādus līguma daļas darbus:
___________________________________________________________________

(īss darbu apraksts atbilstoši Apakšuzņēmējiem nododamo līguma daļu sarakstā norādītajam)
· veikt līguma daļas darbus sekojošā apjomā __________________ EUR bez PVN
· nodot pretendentam šādus resursus:
_______________________________________________________________

(īss Pretendentam nododamo resursu (speciālistu un/vai tehniskā aprīkojuma) apraksts).

	Pretendenta pārstāvis
	

	
	(amats, paraksts, vārds, uzvārds)


	Apakšuzņēmēja pārstāvis
	

	
	(amats, paraksts, vārds, uzvārds)


Nolikuma Pielikums Nr.5
Iepirkuma identifikācijas Nr. JNP 2026/111
PERSONAS, UZ KURAS IESPĒJĀM PRETENDENTS BALSTĀS, APLIECINĀJUMS

Atklātam konkursam “Āra apgaismojuma izbūve Sesavas pagasta ciematā „Klāvi”, Jelgavas novadā”
(iepirkuma ID Nr. JNP 2026/111)

Ar šo /personas nosaukums, reģistrācijas numurs un adrese/ apliecina, ka:

1) piekrīt piedalīties Jelgavas novada pašvaldības, Reģ. Nr. 90009118031, Pasta iela 37, Jelgava, LV-3001 (turpmāk – Pasūtītājs) organizētajā atklātajā konkursā “”Āra apgaismojuma izbūve Sesavas pagasta ciematā „Klāvi”, Jelgavas novadā (iepirkuma ID Nr. JNP 2026/111), kā <Pretendenta nosaukums, reģistrācijas numurs un adrese> (turpmāk – Pretendents) persona uz kuras iespējām pretendents balstās, nodod sekojošas kvalifikācijas prasības:
	Kvalifikācijas prasība, 

kuras izpildei persona piesaistīta
	Nododamo resursu apraksts un apjoms

	
	

	
	


	Pretendenta pārstāvis
	

	
	(amats, vārds, uzvārds)


	Persona uz kuras iespējām balstās pārstāvis
	

	
	(amats, vārds, uzvārds)


Nolikuma Pielikums Nr.6
Iepirkuma identifikācijas Nr. JNP 2026/111
TEHNISKĀ SPECIFIKĀCIJA – TEHNISKAIS PIEDĀVĀJUMS
Atklātam konkursam “Āra apgaismojuma izbūve Sesavas pagasta ciematā „Klāvi”, Jelgavas novadā”
(iepirkuma ID Nr. JNP 2026/111)

Tehniskā specifikācija (plāni,shēmas) pieejamas atsevišķi pircēja profilā (Elektronisko iepirkumu sistēma (EIS) pie attiecīgās iepirkuma procedūras, sadaļas "Pamatdati" apakšsadaļā “Dokumenti”.
I.Tehniskā specifikācija
1. Iepirkuma priekšmets:
 ” Āra apgaismojuma izbūve Sesavas pagasta ciematā „Klāvi”, Jelgavas novadā”,

Adrese: Sesavas pagasts, “Klāvi”, Jelgavas novads
 (kadastrs 54740110064,54740110065,54740110057).
 Saskaņā ar:

 SIA „METRO” izstrādāto Paskaidrojuma rakstu.
2. Lai Pretendents sava finanšu piedāvājuma sagatavošanā varētu ievērtēt visas ar būvniecību saistītās izmaksas, Pretendents pirms piedāvājuma iesniegšanas var veikt objekta apsekošanu. 

3. Pretendents par jebkuriem konstatētajiem papildus darbu apjomiem rakstiski informē pasūtītāju Nolikumā noteiktajā termiņā.

4. Ja Pretendentam, izskatot paskaidrojuma rakstu, tāmi un apsekojot objektu, ir nepieciešama papildus informācija par konstruktīvajiem risinājumiem objektā un darbu apjomiem, šo informāciju nepieciešams pieprasīt rakstiskā veidā Nolikumā noteiktā kārtībā.
5. Piedāvājumā jāietver visi iespējamie izdevumi, lai veiktu objektā paredzētos darbus,  tehniskajā specifikācijā minētos darbus un apjomus, kā arī jāparedz visi iespējamie riski saistībā ar iespējamo izdevumu palielināšanos. Saskaņojot ar Pasūtītāju, tāmē norādītās pozīcijas var aizstāt ar ekvivalentām.

6. Pretendentam piedāvājuma cenā jāietver visi izdevumi, kuri saistīti ar darba organizēšanu būvobjektā (būvobjekta nožogošana un apgaismošana, būvtāfeles izgatavošana, sadzīves moduļa uzstādīšana, būvdarbu nodrošināšanai nepieciešamā elektrības un ūdens patēriņa apmaksa un tamlīdzīgi).

7. Pirms būvdarbu uzsākšanas iepirkumu uzvarētājam jānoslēdz vienošanās par elektroenerģijas, ūdens vai citu pakalpojumu izmantošanu būvniecības laikā. Vienošanās kopijas pirms izpilžu iesniegšanas apmaksai uzrādīt pasūtītājam un iesniegt tās kopiju.

8. Izpildītājs nodrošina, lai apgaismojuma sistēmas un vadības iekārtas darbojas atbilstoši tehniskajām prasībām un parametriem un neizmanto vairāk enerģijas, nekā tas ir nepieciešams;
9. Izpildītājs nodrošina, lai apgaismojuma aprīkojums (tostarp balsti, apgaismes iekārtas un apgaismes vadības ierīces) tiktu uzstādīts tieši tā, kā norādīts būvniecības ieceres dokumentācijā un Tehniskajās specifikācijās.
10. Piegādātājs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies apgaismojuma sistēmas uzstādīšanas laikā. Izpildītājam visi atkritumi jānosūta reģenerēšanai saskaņā ar Ministru kabineta 2014. gada 8. jūlija noteikumiem Nr.388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”.

11. Pretendentam jānodrošina uzstādīto LED gaismekļu garantija vismaz 60 (sešdesmit) mēnešus no Objekta pieņemšanas ekspluatācijā.
12. Ielu apgaismojuma uzstādītajiem LED gaismekļiem jāatbilst Tehniskajā specifikācijā norādītajiem tehniskajiem  kritērijiem .Gaismekļa tips pirms uzstādīšanas jāsaskaņo ar pasūtītāju. 13. Tāmēs piedāvātajām izmaksu pozīcijām jābūt fiksētām uz visu Līguma izpildes laiku un tās nedrīkst pārrēķināt, izņemot Līgumā paredzētos gadījumos.

14. Pretendentam jāņem vērā, ka gadījumā, ja ar Iepirkuma uzvarētāju tiks noslēgts būvniecības līgums, tad 5 (piecu) darba dienu laikā pēc būvniecības līguma noslēgšanas pasūtītājam jāiesniedz visa nepieciešamā dokumentācija pārbūves darbu uzsākšanai objektā:

· apdrošinātāja izsniegtu būvuzņēmēja civiltiesiskās atbildības obligātās apdrošināšanas polises kopija;

· apdrošinātāja izsniegtu atbildīgo būvspeciālistu profesionālā civiltiesiskās atbildības obligātās apdrošināšanas polišu kopijas;

· ar pasūtītāju un Jelgavas novada Būvvaldi saskaņotu darba organizēšanas projektu; (ja nepieciešams ).
15. Būvuzņēmējam jāveic būvobjekta nožogošana atbilstoši Darba drošības noteikumiem un jānodrošina satiksmes drošība un iedzīvotāju drošība būvniecības laikā.

16. Būvuzņēmējs regulāri plāno ar pasūtītāju darba sanāksmes objektā.
17. Darbu uzsākšanas un pabeigšanas termiņi jāparedz saskaņā ar Darbu izpildes (kalendāro) grafiku. 

18. Būvdarbi objektā jāveic un būvobjekts jānodod ekspluatācijā atbilstoši Latvijā spēkā esošajiem normatīvajiem aktiem.

· 19.Pēc būvdarbu pabeigšanas uzņēmējam jāiesniedz pasūtītājam:

· izbūvēto inženierkomunikāciju izpilddokumentāciju; 

20.Visa tehniskā dokumentācija, kas iesniedzama pasūtītājam saskaņā ar normatīvajiem aktiem, lai būvdarbus varētu pieņemt ekspluatācijā, jāsagatavo un jāiesniedz pasūtītājam vismaz 10 (desmit) darba dienas pirms līguma izpildes termiņa beigām BIS sistēmā.

21.Visa ar būvdarbu pabeigšanu saistītā dokumentācija pretendentam jānodod vismaz 10 (desmit) darba dienas pirms plānotā objekta nodošanas termiņa; 
22.5 (piecu) darba dienu laikā pēc rakstiskā paziņojuma par būvdarbu pabeigšanu Pasūtītājs apseko objektu, novērtē darbu kvalitāti. Ja tiek konstatēti defekti, darba komisija sagatavo defektu aktu un nosaka to novēršanas termiņu.

23.Pretendents nes pilnu materiālo atbildību par trešajām personām nodarītajiem zaudējumiem.
II.Prasības LED gaismekļiem:
Pretendentam jānorāda piedāvātā LED gaismekļa tehniskie parametri un jāiesniedz dokumenti, kas apliecina tā atbilstību tehniskajā specifikācijā noteiktajām prasībām:

	N.p.k.
	Parametrs
	Pasūtītāja prasības
	Pretendenta piedāvājums

	
	Gaismekļa nosaukums/modelis:
	Norāda Pretendents

	1
	Gaismekļa ražotājs:
	Norāda Pretendents

	
	Gaismekļa izgatavošanas gads:
	ne agrāk kā 2026.gads
	

	
	Gaismekļa garantijas laiks:
	Ne mazāks kā 60 mēneši
	

	2
	Gaismas avota tips:
	LED 

	

	3
	Gaismas krāsas temperatūra
	4000 K ±7 %
	

	4
	Aizsardzības klase
	Ne mazāka kā IP66
	

	5
	Korpusa materiāls:
	Alumīnija, gaiši pelēkā krāsā; piemērots ekspluatācijai ārējās vides apstākļos
	

	6
	Triecienizturības klase 
	Ne mazāka kā IK08
	

	7
	Saderība ar stabu/konsoli
	Savietojams ar projektā/objektā paredzētajiem stabiem un konsolēm

	

	
	
	
	

	8
	Darba temperatūra
	Vismaz no -30 °C līdz +50 ° C
	

	9
	Stiprināšana
	Ar nerūsējošā tērauda stiprinājumiem
	

	10
	Gaismekļa sistēmas efektivitāte
	Ne mazāka kā 137 Lm/W
	

	11
	Faktiskā gaismas plūsma
	Ne mazāka kā 5400 lm
	

	12
	Krāsu atveides indekss (CRI/Ra)
	 Ne mazāks kā 70
	

	13
	Barošanas spriegums:
	220–240 V AC
	

	14
	Maksimāli patērējamā jauda 
	Ne vairāk kā 52 W          
	

	15
	Jaudas faktors 
	≥0,95 pie 100 % slodzes
	

	16
	CLO funkcija
	Jābūt nodrošinātai
	

	17
	Dimmēšanas funkcija
	Automātiska dimmēšana ar vismaz 5 programmējamiem līmeņiem
	

	18
	Barošanas bloka efektivitāte
	≥ 0.97
	

	19
	Pārsprieguma izturība 
	Vismaz 10 kV / 6 kV atbilstoši noteiktajai pieslēguma shēmai
	

	20
	Frekvence
	50-60 Hz
	

	21
	Elektriskās aizsardzības klase:
	I 
	

	22
	Kalpošanas laiks
	L90/B10, ne mazāk kā 100 000 h
	

	23
	ISO 9001 
	Jābūt vai ekvivalentai kvalitātes vadības sistēmai
	

	24
	ISO 14001
	Jābūt vai ekvivalentai vides vadības sistēmai
	

	25
	CE
	ES atbilstības deklarācija un CE marķējums
	

	26
	ENEC
	ENEC vai ekvivalents atbilstības apliecinājums
	


III. Darbu veikšanas kalendārais grafiks (iesniedzams brīvā formā) - tabulas veidā jānorāda darbu izpildes termiņi pa etapiem, atbilstoši nolikuma prasībām un specifikācijās norādītajām prasībām. Jānorāda darbaspēka plūsma darbu laikā. 
IV.Būvdarbu garantijas laiks:

Apliecinām, ka izpildīto Darbu garantijas laiks ir 24 (divdesmit četri) mēneši no dienas, kad būvniecības informācijas sistēmā izdarīta atzīme par būvdarbu pabeigšanu.
	Pretendenta pārstāvis
	

	
	_______________________________(amats, vārds, uzvārds)


Nolikuma Pielikums Nr.7
Iepirkuma identifikācijas Nr. JNP 2026/111
FINANŠU PIEDĀVĀJUMS
Atklātam konkursam “Āra apgaismojuma izbūve Sesavas pagasta ciematā „Klāvi”, Jelgavas novadā”
(iepirkuma ID Nr. JNP 2026/111)

Tāme pieejama  atsevišķi pircēja profilā (Elektronisko iepirkumu sistēma (EIS) pie attiecīgās iepirkuma procedūras, sadaļas "Pamatdati" apakšsadaļā “Dokumenti”.
Darbu izmaksās (Tāmēs) jāparedz visu nepieciešamo materiālu un būvdarbu izmaksas, nepieciešamo pagaidu pasākumu un darbu izmaksas, kā arī visas izmaksas, kas var būt nepieciešamas, lai nodrošinātu atbilstību saistošajiem Latvijas Republikas likumu un normatīvu prasībām, kā arī jebkuru citu Tehniskajā specifikācijā minēto darbu pozīciju, kas nav atsevišķi norādītas citviet, izmaksas.

Tāmē pretendentam jāiekļauj visi darbi un materiāli, lai nodrošinātu būvdarbu apjomos uzskaitīto darbu izpildi atbilstoši Tehniskajai dokumentācijai, Latvijas Republikā spēkā esošajai likumdošanai un katra konkrētā tehnoloģiskā procesa prasībām. Pretendentam ir pienākums izstrādājot piedāvājuma tāmi atbilstoši nolikuma prasībām pārliecināties, ka tāmē ir iekļauti visi darbi un materiāli, pat, ja Pasūtītājs tos nav iekļāvis savā tāmē, bet to nepieciešamība izriet no Būvdarbiem.

Ja Tāmēs ir minēti konkrēti materiālu ražotāju vai produktu nosaukumi, Uzņēmējs drīkst piedāvāt un Tāmēs izcenot šiem konkrētajiem produktiem citu ražotāju ekvivalentus produktus, kuri kvalitātes, izpildījuma, ekspluatācijas īpašību, savietojamības un funkcionalitātes ziņā ir līdzvērtīgi vai pārāki kā Tāmēs minētie, kā arī atbilst Tehniskajām specifikācijām.

Visās Būvniecības izmaksu tāmes pozīcijās, kur ir atsauces uz iekārtu, materiālu un izstrādājumu izgatavotāju firmām un norāde „vai ekvivalents”, pretendentam savā piedāvājumā ir pienākums dzēst norādi „vai ekvivalents”, kā arī, piedāvājot ekvivalentu Būvniecības izmaksu tāmes pozīcijā minētajam, norādīt konkrētu iekārtu, materiālu un izstrādājumu, tā ražotāju, nosaukumu, modeli un citus raksturojošos rādītājus.

Tehniskajā piedāvājumā piedāvājot ekvivalentu būvizstrādājumu vai preci (materiālu), Pretendentam jāpierāda tās ekvivalentums, iesniedzot  Pasūtītājam skaidrojumus, ražotāju tehnisko dokumentāciju  vai normatīvajos aktos noteiktajā kārtībā akreditētas institūcijas izsniegtu apliecinājumu par pārbaudes rezultātiem, kas apliecina  piedāvātā būvizstrādājuma, preču (materiālu) vai standarta ekvivalenci attiecībā pret būvprojektā paredzēto.

	Projekta nosaukums
	Piedāvātā līgumcena EUR bez PVN
	Pievienotās vērtības nodoklis EUR 21% (PVN)
	Piedāvātā līgumsumma EUR ar PVN



	Āra apgaismojuma izbūve Sesavas pagasta ciematā „Klāvi”, Jelgavas novadā
	
	
	


Apstiprinām, ka Finanšu piedāvājuma cenā ir iekļautas visas izmaksas, kas saistītas ar līguma pilnīgu un kvalitatīvu izpildi.

	Pretendenta pārstāvis
	

	
	(amats, vārds, uzvārds)


Nolikuma Pielikums Nr. 8
Iepirkuma identifikācijas Nr. JNP 2026/111
LĪGUMA PROJEKTS

Jelgavas novada pašvaldība, reģistrācijas Nr.​​​​​​90009118031, juridiskā adrese: Pasta iela 37, Jelgava, LV-3001, kuru pārstāv izpilddirektors Gatis Ģērmanis, kurš darbojas saskaņā ar Jelgavas novada pašvaldības 2023. gada 5. jūnija saistošajiem noteikumiem Nr. 10 “Jelgavas novada pašvaldības nolikums”, turpmāk -  Pasūtītājs, no vienas puses, un

________________ reģistrācijas Nr. _________________, juridiskā adrese: __________________, valdes locekļa _____________ personā, kurš rīkojas, pamatojoties uz statūtiem, turpmāk - Būvuzņēmējs, no otras puses, abi kopā turpmāk - Puses, vai atsevišķi - Puse, 

pamatojoties uz iepirkuma “_________”, ID. Nr.                         (turpmāk – Iepirkums), noteikumiem un rezultātiem, 

noslēdz šādu Būvdarbu līgumu (turpmāk – Līgums):

1. LĪGUMA PRIEKŠMETS

1.1. Pasūtītājs uzdod, bet Būvuzņēmējs apņemas atbilstoši Līguma noteikumiem, ar saviem materiāliem, darba rīkiem, ierīcēm un darbaspēku veikt āra apgaismojuma izbūvi Sesavas pagastā ciematā “Klāvi”, Jelgavas novadā (turpmāk – Objekts) (turpmāk – Darbi). 

1.2. Būvuzņēmējs Darbus veic saskaņā ar Tehnisko specifikāciju (1. pielikums),  finanšu piedāvājumu (2. pielikums), darbu izpildes laika grafiku (3. pielikums), Līgumu un atbilstoši normatīvo aktu prasībām.

1.3. Būvuzņēmējs apliecina, ka ir iepazinies ar veicamajiem Darbiem, darbu apjomiem, pielietojamajiem materiāliem, kvalitātes prasībām, un atsakās saistībā ar to izvirzīt jebkāda satura iebildumus un/vai pretenzijas.

2. LĪGUMA SUMMA UN NORĒĶINU KĀRTĪBA

2.1. Līguma summa noteikta _______ EUR (_______), tai skaitā pievienotās vērtības nodoklis (PVN) _______EUR (_____) apmērā. Līguma summa bez PVN ____ EUR (______), turpmāk - Līgumcena.

2.2. Pievienotās vērtības nodokli par Darbu veikšanu maksā Pasūtītājs saskaņā ar Pievienotās vērtības nodokļa likuma 142. pantu.

2.3. Līgumcenā ir iekļautas visas izmaksas kas nepieciešamas Darbu pilnvērtīgai veikšanai atbilstoši Līgumam. 

2.4. Līguma summa tiek apmaksāta šādā kārtībā:

2.4.1. par iepriekšējā mēnesī faktiski izpildītajiem Darbiem Pasūtītājs maksā 15 (piecpadsmit) kalendāra dienu laikā no Būvuzņēmēja sagatavota Līguma noteikumiem atbilstoša rēķina saņemšanas, ko Būvuzņēmējs iesniedz Pasūtītājam 15 (piecpadsmit) dienu laikā no Darbu izpildes akta (Forma 2) parakstīšanas dienas; 
2.4.2. noslēguma maksājums tiek veikts 30 (trīsdesmit) dienu laikā no Būvuzņēmēja sagatavota Līguma noteikumiem atbilstoša rēķina saņemšanas, ko Būvuzņēmējs iesniedz Pasūtītājam 15 (piecpadsmit) dienu laikā no Darbu pieņemšanas - nodošanas akta abpusējas parakstīšanas dienas. 
2.5. Puses vienojas, ka Būvuzņēmējs rēķinus sagatavo elektroniski XML formātā, datnei pievienojot PDF failu un nosūtot uz Pasūtītāja  e-adresi _DEFAULT@90009118031. Elektroniski sagatavotajiem rēķiniem (turpmāk – e-rēķins) ir jāatbilst visām normatīvo aktu prasībām attiecībā uz e-rēķinā norādāmo informāciju. Maksātājs – Jelgavas novada pašvaldība, reģ.Nr.90009118031. E-rēķina pamatojuma vai piezīmju laukā obligāti jānorāda Pasūtītāja līguma numurs.

2.6. Rēķina apmaksa tiek uzskatīta par notikušu brīdī, kad Pasūtītājs ir veicis naudas summas pārskaitījumu no sava bankas konta Būvuzņēmēja kontā. Strīdus gadījumā Līgumā noteiktie Pasūtītāja maksājumi tiek uzskatīti par izpildītiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu, un tā to ir pieņēmusi izpildei.

2.7. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Darbiem 10 darbdienu laikā no dienas, kad Puses ir parakstījušas aktu par faktiski izpildītajiem Darbiem un Būvuzņēmējs ir iesniedzis Līguma noteikumiem un šajā punktā minētajam aktam atbilstošu rēķinu. Rēķinam pievieno garantijas saistību nodrošinājumu par faktiski izpildītiem un pasūtītāja pieņemtajiem būvdarbiem.

3. BŪVUZŅĒMĒJA TIESĪBAS UN PIENĀKUMI

3.1. Būvuzņēmējam ir tiesības saņemt samaksu par Darbu veikšanu saskaņā ar Līguma noteikumiem.

3.2. Būvuzņēmēja pienākumi:

3.2.1. izpildīt Darbus atbilstošā kvalitātē un pilnā apjomā saskaņā ar Līguma noteikumiem;

3.2.2. Darbu izpildei nodrošināt kvalificētu tehnisko personālu un iekārtas;

3.2.3. Darbus izpildīt ar jauniem un kvalitatīviem materiāliem, iekārtām un izstrādājumiem, kas atbilst standartu un tehnisko noteikumu prasībām un ir atbilstoši sertificēti;

3.2.4. Līguma spēkā esamības laikā veikt un nodrošināt uzraudzību pienācīgai Līgumu saistību izpildei;

3.2.5. noteikt Darbu izpildes vietā atbildīgo personu par darba aizsardzību un ugunsdrošību, kura veic darbinieku instruktāžu un apmācību darba aizsardzībā un ugunsdrošībā. Būvuzņēmēja un/vai tā noteiktas personas pienākums ir nodrošināt darbiniekus ar kolektīvajiem un individuālajiem aizsardzības līdzekļiem, kā arī garantēt to lietošanu. Darbu izpildes laikā iecelt/norīkot darba aizsardzības koordinatoru, kurš izpilda noteiktos pienākumus normatīvajos aktos noteiktajā kārtībā;

3.2.6. ja attiecināms - nosūtīt iepriekšēju paziņojumu Valsts darba inspekcijai par Darbu veikšanu un iepriekšējā paziņojumā sniegto informāciju novietot būvlaukumā redzamā vietā;

3.2.7. uzņemties atbildību par savu darbinieku un pieaicināto speciālistu kvalifikāciju, kā arī konkrēta darba veikšanai nepieciešamajām apliecībām, licencēm un sertifikātiem. Būvuzņēmējs apņemas nodarbināt tikai tādus speciālistus un palīgstrādniekus, kuri ir iepazīstināti ar darba aizsardzības instrukcijām, kas tieši attiecas uz nodarbinātā darba vietu un darba veikšanu, kā arī ir informēti par darba vidē esošiem riska faktoriem;

3.2.8. garantēt ugunsdrošības un apkārtējās vides aizsardzības pasākumu veikšanu, kas saistīti ar Darbu izpildi;

3.2.9. nodrošināt, lai savlaicīgi tiktu sagatavota un iesniegta visa nepieciešamā dokumentācija izmaiņu veikšanai Līgumā (ja attiecināms), Darbu nodošanai vai citām Līgumā paredzētu saistību izpildei, t.s., Būvuzņēmējam ir pienākums nodrošināt, lai Darbu izpildes laikā Pasūtītājam būtu pieejams tā pārstāvis, kurš ir tiesīgs risināt Darbu gaitā radušos Darbu procesa jautājumus. Būvuzņēmējs apņemas risināt visus tā kompetencē vai pienākumos ietilpstošus un Darbu izpildes gaitā radušos jautājumus un sniegt rakstisku atbildi 5 (piecu) darba dienu laikā no dienas, kad saņemts Pasūtītāja rakstisks pieprasījums;

3.2.10. Būvdarbu laikā uz sava rēķina savlaicīgi veikt visu atklāto defektu un trūkumu novēršanu;

3.2.11. nodrošināt kvalitatīvu Darbu izpildi un visu ar Darbu izpildi saistītās dokumentācijas iesniegšanu. Pasūtītājs nepieņem nekvalitatīvi izpildītos Darbus līdz trūkumu un defektu novēršanai;

3.2.12. ja attiecināms - pirms Darbu uzsākšanas izstrādāt un saskaņot ar Pasūtītāju darba aizsardzības plānu, saskaņā ar normatīvo aktu prasībām;   

3.2.13. regulāri, izvērtējot nepieciešamību, bez īpaša atsevišķa pieprasījuma patstāvīgi aizvākt no Darbu izpildes vietas Darbu izpildes rezultātā radušos būvgružus un netīrumus. Pēc Pasūtītāja pieprasījuma sniegt Pasūtītājam pierādījumus par būvgružu aizvākšanu uz normatīvajos aktos atļautām būvgružu nodošanas vietām. Pirms Objekta nodošanas, sakārtot Darbu izpildes vietu (aizvākt būvgružus, aizvest Darbu izpildē izmantoto inventāru, tehniku un darba rīkus utt.) un atstāt to kārtībā un tīrībā. Šajā Līguma punktā noteiktie Darbi tiek izpildīti Līguma summas ietvaros;

3.2.14. nodrošināt jebkurā laikā būvinspektora, Pasūtītāja pārstāvju, un citu kontrolējošo iestāžu pilnvaroto personu iekļūšanu Darbu izpildes vietā;

3.2.15. laika periodā, kurā Darbi ir apturēti saskaņā ar Līguma noteikumiem, veikt visus nepieciešamos pasākumus, kas nodrošinātu izpildīto Darbu un materiālu saglabāšanu visu pārtraukuma laiku, nepasliktinot to kvalitāti;

3.2.16. sagatavot un iesniegt Pasūtītājam visu Darbu izpildes dokumentāciju, kas nepieciešama Līgumā noteiktā Objekta nodošanai ekspluatācijā;

3.2.17. nomainīt ikvienu Darba izpildē iesaistītā personāla darbinieku, ja to pieprasa Pasūtītājs un pamato ar kādu no šādiem iemesliem: atkārtota pavirša savu pienākumu pildīšana, nekompetence vai nolaidība, vai Līgumā noteikto saistību vai pienākumu nepildīšana; 

3.2.18. visu materiālu un konstrukciju novietošanas laukumu un pagaidu komunikāciju izveidošanu veikt uz sava rēķina;

3.2.19. saskaņā ar Pasūtītāja izrakstītu rēķinu, segt izdevumus par Darbu izpildes laikā patērēto elektroenerģiju, ūdeni un siltumenerģiju saskaņā ar skaitītāju rādījumiem un pakalpojumu sniedzēju spēkā esošajiem tarifiem;   

3.2.20. pēc Pasūtītāja pirmā pieprasījuma 3 (trīs) darba dienu laikā, atbilstoši savai kompetencei un Pasūtītāja norādītājai noformēšanas un iesniegšanas formai, sagatavot ar Darbu norisi un Objekta stāvokli saistīto dokumentāciju, piemēram, bet ne tikai - konstatāciju akti un to pielikumi, paskaidrojumi, iknedēļas atskaites, Darba un izpilžu apjoma plāni, materiālu apstiprināšanas formas, aktuālās izpildes, to izvērsti skaidrojumi u.tml.

3.2.21. nodrošināt laicīgu samaksas veikšanu visiem Darbu izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātiem darbiem, saskaņā ar Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos ietvertajiem noteikumiem un to saturu” (turpmāk - Noteikumi Nr. 419) 5., 6., 9., 10. un 14. punktu; 

3.2.22. nekavējoties informēt Pasūtītāju, ja Līguma izpildes laikā Būvuzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;

3.2.23. nodrošināt, lai Līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.

3.3. Būvuzņēmējs, parakstot Līgumu, apliecina, ka pirms Līguma noslēgšanas ir veicis Darbu izpildei nepieciešamo izmaksu precīzu aprēķinu, un tas ir atspoguļots Būvuzņēmēja  konkursam iesniegtajā finanšu piedāvājumā, un uzņemas visus papildus izdevumus, gadījumā, ja Darbu gaitā atklāsies nepilnības veiktajos aprēķinos, neprecizitātes, trūkumi vai atklāsies tādu papildus Darbu veikšanas nepieciešamība, kurus, pamatojoties uz šo Līgumu un tā pielikumiem, Būvuzņēmējs varēja un viņam vajadzēja paredzēt, un šādā gadījumā Būvuzņēmējam nav tiesību prasīt kopējās Līguma summas palielināšanu.

3.4. Būvuzņēmējs Līguma izpildes laikā ir atbildīgs par visu Līguma izpildei nepieciešamo un izmantojamo īpašumu, materiāliem, iekārtām, konstrukcijām. Bojājumu vai citā veidā radītu zaudējumu gadījumā, Būvuzņēmējs zaudējumus sedz uz sava rēķina.

3.5. Būvuzņēmējs Līguma izpildes laikā ir atbildīgs par faktisko paveikto Darbu apjomu mērījumu pareizību.

3.6. Būvuzņēmējs, parakstot Līgumu, apliecina, ka ir saņēmis un pietiekošā laikā iepazinies un pārbaudījis visu Objekta tehnisko un juridisko dokumentāciju (kas saistīta ar Līgumu un pēc satura atbilst visiem Līguma noteikumiem un tā pielikumiem, kādi ir uz Līguma parakstīšanas brīdi) un faktiskos apstākļus, uzdevis Pasūtītājam visus būtiskos jautājumus un ir saņēmis atbildes uz tiem. Būvuzņēmējam šajā sakarībā nekādu pretenziju nav un viņam ir visa nepieciešamā informācija Darbu kvalitatīvai izpildei. 
4. PASŪTĪTĀJA TIESĪBAS UN PIENĀKUMI

4.1. Pasūtītāja pienākumi :

4.1.1.  savlaicīgi un atbilstoši Līguma noteikumiem samaksāt Būvuzņēmējam par kvalitatīvi izpildītu Darbu. Pasūtītājs apņemas nekavēt Būvuzņēmēja pienākumu izpildi;

4.1.2.  savlaicīgi, bet ne vēlāk kā 3 (trīs) darba dienas iepriekš informēt Būvuzņēmēju par jebkuru savu darbību Objektā, ja tas var ietekmēt Būvuzņēmēja darbu;

4.1.3. pieņemt Darbus, parakstot Darbu izpildes aktus un pieņemšanas - nodošanas aktu;

4.1.4. nodrošināt, lai Darbu izpildes laikā Būvuzņēmējam būtu pieejams Pasūtītāja pārstāvis, kurš ir tiesīgs risināt Darbu gaitā radušos Darbu procesa jautājumus. Pasūtītājs apņemas risināt visus Pasūtītāja kompetencē ietilpstošus un Darbu izpildes gaitā radušos jautājumus un sniegt Būvuzņēmējam rakstisku atbildi 5 (piecu) darba dienu laikā no dienas, kad saņemts Būvuzņēmēja rakstisks pieprasījums

4.2. Pasūtītāja tiesības :

4.2.1.  jebkurā laikā apmeklēt Objektu, ievērojot nepieciešamās drošības normas, un, nepieciešamības gadījumā, noformēt savus pamatotos aizrādījumus vai pārtraukt Darbus līdz trūkumu novēršanai. Šajā Līguma punktā noteiktās pārbaudes var veikt pats Pasūtītājs, kā arī Pasūtītājs pēc saviem ieskatiem ir tiesīgs pieaicināt jebkuras trešās personas šajā Līguma punktā noteikto pārbaužu veikšanai;

4.2.2. pieņemt neatkarīgu ekspertu Darbu izpildes kvalitātes kontrolei; 

4.2.3. pārtraukt Darbus vai atsevišķu Darbu izpildi uz noteiktu laiku (šāda veida pārtraukuma sākums un beigas tiek fiksēts ar aktiem, kurus paraksta Puses un tā laiks netiek ieskaitīts kopējā Līguma termiņā, atbilstoši Līguma nosacījumiem).

4.3. Pasūtītājs, pēc Būvuzņēmēja paziņojuma par Darbu gatavību pieņemšanai – nodošanai un atbilstošas dokumentācijas saņemšanas, 5 (piecu) darba dienu laikā:

4.3.1. izvērtē iesniegto informāciju un sniedz motivētu atteikumu, ja konstatētas atkāpes no Līguma noteikumiem, sastādot defektu aktu;

4.3.2.  uzsāk veikt nepieciešamās darbības Darbu pieņemšanai, saskaņā ar normatīvajos aktos noteikto kārtību.

5. LĪGUMA IZPILDES TERMIŅI,


DARBU PIEŅEMŠANAS - NODOŠANAS KĀRTĪBA 

5.1. Parakstot Līgumu, Būvuzņēmējs apliecina, ka pilnībā ir iepazinies ar Objektu, visiem noteikumiem un prasībām, kas attiecināmi uz Līgumā noteikto Darbu pilnīgu izpildi.

5.2. Darbi Objektā Būvuzņēmējam jāuzsāk 5 (piecu) darba dienu laikā no brīža, kad būvniecības informācijas sistēmā izdarīta atzīme par būvdarbu uzsākšanas nosacījumu izpildi. 

5.3. Darbu izpildes termiņš no Līguma noslēgšanas brīža līdz 2026.gada 18.decembrim.

5.4. Darbi izpildāmi atbilstoši Darbu izpildes laika grafikam. 

5.5. Darbi tiek uzskatīti par pabeigtiem, ja tie ir izpildīti atbilstoši Līgumam un Būvuzņēmējs un Pasūtītājs ir parakstījuši Darbu pieņemšanas - nodošanas aktu.

5.6. Būvuzņēmējs līdz kārtējā mēneša desmitajam datumam iesniedz, nosūtot elektroniski, Pasūtītājam uz e-pastu Darbu izpildes aktu par iepriekšējā mēneša laikā izpildīto Darbu apjomu un izmaksām, kā arī nepieciešamo izpilddokumentāciju. Pasūtītājs 5 (piecu) darba dienu laikā no minēto dokumentu saņemšanas dienas pieņem Darbus un paraksta Darbu izpildes aktu vai nepieņem Darbus un iesniedz Būvuzņēmējam pretenziju vai Defektu aktu, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Darbu izpildes aktu.

5.7. Ja Pasūtītājs Līguma 5.6. apakšpunktā minētājā termiņā neparaksta Darbu izpildes aktu vai neiesniedz Būvuzņēmējam rakstisku pretenziju vai Defektu aktu, uzskatāms, ka Pasūtītājs pieņēmis izpildītos Darbus un Darbu izpildes akts stājas spēkā bez Pasūtītāja paraksta. Ja defekti ir konstatēti daļā Darbu, tad Pasūtītājs pieņem tos Darbus, kuru izpildē defekti nav konstatēti. Pēc defektu novēršanas izpildītos Darbus ietver nākamā mēneša Darbu izpildes aktā.

5.8. Ja Būvuzņēmējs nepiekrīt Pasūtītāja uzskaitītajiem defektiem vai iebildumiem par faktiski izpildīto Darbu apjomiem, tas 10 (desmit) darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus par defektu aktā norādīto. Pasūtītājam, ja tas nepiekrīt atbildīgā būvdarbu vadītāja attiecībā uz izpildīto būvdarbu apjomiem vai defektu aktā iekļautajiem defektiem būves konstrukcijās, ir pienākums pasūtīt būves ekspertīzi, lai novērtētu faktiski izpildīto būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu.

5.9. Ja būves ekspertīzē neapstiprina Pasūtītāja norādītos defektus, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama.

5.10. Ja būves defektu ekspertīze apstiprina Pasūtītāja norādītos defektus, Būvuzņēmējs sedz ar būves defektu ekspertīzi saistītos izdevumus.

5.11. Ja Būvuzņēmējs piekrīt Pasūtītāja norādītajiem defektiem vai ekspertīze apstiprina defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Būvuzņēmējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un darbu specifiku, meteoroloģiskos apstākļus, kā arī būvizstrādājumu piegādes termiņus. 

5.12. Ja Darbos ir konstatēti nebūtiski defekti, Pasūtītājam ir tiesības pieņemt Darbus un veikt par tiem apmaksu, ja Puses ir vienojušās par trūkumu novēršanas termiņu. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām, netraucē turpmāko Darbu veikšanu, neierobežo Objekta lietošanu, kā arī neietekmē citu Darbu kvalitāti.

5.13. Darbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Darbu defektiem, trūkumiem un neatbilstībām, un Būvuzņēmējam ir pienākums novērst defektu aktā norādītos vai garantijas laikā pieteiktos būvdarbu defektus, trūkumus un neatbilstības par saviem līdzekļiem.

5.14. Visus izpildītos Darbus Būvuzņēmējs nodod Pasūtītājam iesniedzot nodošanas un pieņemšanas aktu, kas ir noformēts atbilstoši Noteikumu Nr. 419  18. punktam.
5.15. Pasūtītājs Būvuzņēmēja iesniegto pieņemšanas - nodošanas aktu paraksta 10 darbdienu laikā no tā saņemšanas dienas.

6. GARANTIJA 

6.1. Būvuzņēmējs apliecina, ka izpildīto Darbu garantijas laiks ir 24 mēneši no dienas, kad būvniecības informācijas sistēmā izdarīta atzīme par būvdarbu pabeigšanu. Ja konkrētajam būvizstrādājumam, iekārtai vai mehānismam u.c. to ražotājs noteicis garāku garantijas termiņu, tad tiek piemērots ražotāja sniegtais garantijas termiņš.

6.2. Būvuzņēmējs, garantijas termiņā saņemot Pasūtītāja rakstisku paziņojumu, uzņemas uz sava rēķina novērst Darbu defektus. Nosūtot paziņojumu, Pasūtītājs norāda arī vietu un laiku, kurš nevar būt mazāks par 5 (piecām) darba dienām no paziņojuma saņemšanas dienas, kad Būvuzņēmējam jāierodas uz defektu akta sagatavošanu. 

6.3. Puses sagatavo defektu aktu, tajā norādot bojājumus, neatbilstības un/vai trūkumus Darbā, kā arī to novēršanas termiņu. Gadījumā, ja Būvuzņēmējs noteiktajā termiņā neierodas uz defektu akta sagatavošanu, Pasūtītājs ir tiesīgs sagatavot aktu vienpusēji, un tas ir saistošs Būvuzņēmējam. Pasūtītājs 3 (trīs) darba dienu laikā nosūta sastādīto aktu Būvuzņēmējam.

6.4. Ja Būvuzņēmējs nenovērš defektus aktā norādītajā termiņā, Pasūtītājs ir tiesīgs veikt defekta novēršanu saviem spēkiem vai pieaicināt trešās personas, un Būvuzņēmēja pienākums ir segt ar defektu novēršanu saistītos zaudējumus.

7. PUŠU ATBILDĪBA UN LĪGUMSODI

7.1. Neatbilstoša veikto Darbu kvalitāte nav pamats Darbu veikšanas termiņa pagarinājumam un neatbrīvo Būvuzņēmēju no šajā Līguma sadaļā minētās materiālās atbildības.

7.2. Līguma saistību neizpildes gadījumā vainīgā Puse atlīdzina otrai Pusei radītos tiešos zaudējumus.

7.3. Pasūtītājam ir tiesības prasīt no Būvuzņēmējs līgumsodu par Līgumā noteikto prasību neizpildi vai nepienācīgu izpildi 100,00 euro (viens simts euro) apmērā par katru konstatēto gadījumu. Kopējais Būvuzņēmējam piemēroto līgumsodu apmērs (kopsumma) nevar pārsniegt 10% (desmit procentus) no Līgumcenas 

7.4. Par Līgumā noteikto termiņu nokavēšanu Pasūtītājs ir tiesīgs piemērot Būvuzņēmējam līgumsodu par katru nokavējuma dienu, 0,1% (nulle komats viens procents) apmērā no Līgumcenas, bet ne vairāk par 10 (desmit) % no Līgumcenas.

7.5. Par Līguma 3.2.23. punkta nosacījumu neievērošanu, Būvuzņēmējs maksā Pasūtītājam līgumsodu 10 % apmērā no Līguma cenas.

7.6. Ja Pasūtītājs kavē samaksu par Darbu, Būvuzņēmējs ir tiesīgs piemērot Pasūtītājam līgumsodu par katru nokavēto dienu 0,1% (nulle komats viens procents) apmērā no kavētā maksājuma, bet ne vairāk par 10 (desmit) % no kavētā maksājuma Līgumcenas.

7.7. Līgumsoda samaksa neatbrīvo Puses no līgumsaistību izpildes pilnā apjomā, ja vien Līgums netiek lauzts. Līgumsods netiek ieskaitīts zaudējumu apmērā.

7.8. Būvuzņēmējs ir atbildīgs par zaudējumiem, kādus viņš ar savu darbību vai bezdarbību ir nodarījis Pasūtītājam vai trešajām personām, kā arī par iespējamiem trešo personu prasījumiem pret Pasūtītāju, t.sk., par Valsts budžeta vai par Eiropas Savienības struktūrfondu līdzfinansētā projekta nerealizēšanu, līdzekļu neapgūšanu vai finanšu sankciju piemērošanu u.tml., nekvalitatīvi izpildītu vai termiņā neizpildītu Darbu dēļ.

7.9. Pasūtītājam, veicot jebkādus Līgumā noteiktos maksājumus, ir tiesības ieturēt no tiem līgumsodus, kas aprēķināti Būvuzņēmējam saskaņā ar Līguma nosacījumiem.

7.10. Gadījumā, ja Būvuzņēmējs un/vai tā piesaistītie apakšuzņēmēji ir radījuši trešo personu un/vai Pasūtītāja mantas bojājumus vai rada kaitējumu trešo personu un/vai Pasūtītāja pārstāvju dzīvībai vai veselībai, tad Būvuzņēmējs uzņemas atbildību par nodarījumu un tā radītajām sekām.

7.11. Ja Būvuzņēmējs nepilda Līgumu vai atsakās no tā izpildes, vai Līgums tiek pārtraukts Būvuzņēmēja vainas dēļ, vai arī Būvuzņēmējs izbeidz Līgumu pirms termiņa, izņemot nepārvaramu varas iestāšanās dēļ, Būvuzņēmējs atlīdzina Pasūtītājam tiešos zaudējumus, kas radušies Līguma laušanas rezultātā, kā arī Pasūtītājs ir tiesīgs aprēķināt Būvuzņēmējs līgumsodu 10% (desmit procentu) apmērā no Līguma cenas. 

8. LĪGUMA IZBEIGŠANA

8.1. Puses var izbeigt Līgumu, savstarpēji rakstiski vienojoties.

8.2. Pasūtītājs ir tiesīgs vienpusēji atkāpties un lauzt Līgumu Publisko iepirkumu likuma noteiktajos gadījumos, kā arī šādos gadījumos, ja:

8.2.1. Būvuzņēmējs nepilda no Līguma izrietošos pienākumus un saistības (t.sk. nav uzsācis Darbus Līguma noteiktā termiņā vai kavē Darbu izpildes termiņus, Darbu izpildes apjomus u.tml.); 

8.2.2. Būvuzņēmējs pārtrauc Līgumā paredzēto Darbu izpildi ilgāk par 7 (septiņām) darba dienām un Darbu izpildes pārtraukšana nav iestājusies no Būvuzņēmēja neatkarīgu iemeslu dēļ;

8.2.3. Būvuzņēmējs atzīts par bankrotējošu vai maksātnespējīgu, vai Būvuzņēmējam ir uzsākts maksātnespējas process vai apturēta tā saimnieciskā darbība;

8.2.4. Līgumu nav iespējams izpildīt tādēļ, ka Līguma izpildes laikā Būvuzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kā arī gadījumā ja minētie apstākļi (sankcijas) bija pastāvējuši arī pirms Līguma noslēgšanas, bet Pasūtītājam tie nebija zināmi;

8.2.5. Būvuzņēmējs Pasūtītājam nodarījis zaudējumus vai pastāv reāli to iestāšanās riski;

8.2.6. ārējā normatīvajā aktā noteiktajos gadījumos.

8.3. Līguma 8.2. punktā noteikto iemeslu iestāšanās gadījumos:

8.3.1. Līgums tiek izbeigts paziņojuma kārtībā, t.i., Pasūtītājam 10 (desmit) darba dienas iepriekš rakstveidā par to informējot Būvuzņēmēju;

8.3.2. Pasūtītājam ir pienākums pieņemt ar aktu faktiski paveiktos un kvalitatīvi veiktos Darbus.

8.4. Līguma vienpusējas laušanas gadījumā starp Pusēm 30 (trīsdesmit) kalendāro dienu laikā ir jāveic pilns norēķins, ieskaitot apmaksu par kvalitatīvi veiktajiem Darbiem, kā arī visu šinī Līgumā paredzēto līgumsodu samaksu un zaudējumu atlīdzību izmaksu/ieturēšanu un tml.

8.5. Pusēm rakstiski vienojoties ir tiesības izbeigt Līgumu arī nepārvaramas varas iestāšanās gadījumā, ja šādā gadījumā kādai no Pusēm objektīvu iemeslu dēļ nav iespējams turpināt Līguma saistību izpildi vai turpmāka Līguma saistību izpilde var nodarīt būtisku kaitējumu un ir saistīta ar nesamērīgiem riskiem.

8.6. Ja Līgums tiek izbeigts pirms termiņa Būvuzņēmēja vainas dēļ, Objekts sakārtojams un atstājams drošā un no trešo personu darbībām pasargātā stāvoklī par Būvuzņēmēja līdzekļiem. Ja Līgums tiek izbeigts pirms termiņa pēc abpusējas vienošanās, Puses vienojas, kādā kārtībā tiek segti izdevumi Objekta sakārtošanai drošā un no trešo personu darbībām pasargātā stāvoklī.
9.  LĪGUMA GROZĪJUMI

9.1. Puses ir tiesīgas izdarīt grozījumus Līguma noteikumos ievērojot Publisko iepirkumu likuma (PIL) 61. panta prasības, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi).

9.2. Ir pieļaujami Līguma nebūtiski grozījumi. Būtiskus grozījumus drīkst izdarīt tikai PIL un Līgumā minētajos gadījumos.

9.3. Būtiski Līguma grozījumi ir pieļaujami jebkurā no šādiem gadījumiem:

9.3.1. Pasūtītājam Līguma izpildes gaitā ir nepieciešami papildu darbi vai Darbu izpildes laikā konstatēti izslēdzami/ieslēdzamie  darbi, ko apliecina konstatācijas akti;

9.3.2. Pasūtītājam Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;

9.3.3. Būvuzņēmēju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma paredzētie izslēgšanas noteikumi (ja attiecināms), kurus Pasūtītājs sākotnēji ietvēris paziņojumā par līgumu vai iepirkuma procedūras dokumentos. Saistību nodošana nedrīkst apdraudēt Līguma izpildes termiņu un grozīt Līguma cenu;

9.3.4. ārējā normatīvajā aktā noteiktā gadījumā (ja attiecināms).

9.4. Katru PIL 61. panta trešās daļas 2. un 3. punktā noteiktajā gadījumā veikto grozījumu rezultātā Līguma cenas pieaugums nevar pārsniegt 50 % no sākotnējās Līguma cenas. Secīgi veiktu Līguma grozījumu mērķis nedrīkst būt šā ierobežojuma vai citu normatīvo aktu prasību neievērošana. 

9.5. Pasūtītājs ir tiesīgs veikt izmaiņas Darbu apjomos Līguma darbības laikā, lai Līguma ietvaros izslēgtu vai veiktu Darbus, kas nav minēti Projekta dokumentācijā, bet ir uzskatāmi par nepieciešamiem, lai sasniegtu Projekta dokumentācijā minēto galarezultātu un lai nodrošinātu būves normālu funkcionēšanu, atbilstoši tiem mērķiem, kuriem tā paredzēta, ievērojot arī tās prasības, kas būvei tiek izvirzītas, pamatojoties uz normatīvo aktu prasībām attiecībā uz konkrētās būves funkcionālo nozīmi, šādos gadījumos:

9.5.1. izmaiņas sakarā ar Projekta dokumentācijas izstrādes laikā veikto pieņēmumu neatbilstību esošai situācijai;

9.5.2. neprecīza vai nepilnīga Projekta dokumentācijas izstrādei nepieciešamā informācija, ja tā nav bijusi pieejama Projekta autoram; 

9.5.3. Darba izpildes laikā atklātas neprecizitātes topogrāfiskajā plānā, vai ģeoloģiskās izpētes datos, vai citos projektēšanas izejmateriālos, kas nesakrīt ar Projekta dokumentācijā norādīto;

9.5.4. Darba izpildes laikā konstatētas Projekta dokumentācijā neparedzētas komunikācijas, apakšzemes būves, kuru nojaukšanai, saglabāšanai vai atjaunošanai jāparedz papildus Darba apjomi;

9.5.5. Darba izpildes gaitā Pasūtītājs saņēmis trešo personu pamatotas prasības, kas rada nepieciešamību izslēgt vai veikt papildus Darbus, lai nepasliktinātu esošo situāciju;

9.5.6. citos objektīvi pamatotos gadījumos, izvērtējot izslēdzamo vai papildus Darbu nepieciešamību.

9.6. Būvuzņēmējs nav tiesīgs veikt patvaļīgu Darbu vai to apjomu grozījumus. Gadījumā, ja tas ir nepieciešams, Būvuzņēmējs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma cenu. Ja Pasūtītājs atzīst Būvuzņēmēja prasījumu par pamatotu, ievērojot Līgumā un PIL noteiktās normas attiecībā uz iepirkuma līguma grozīšanu, tiek sagatavotas izmaiņas Līgumā.

9.7. Vienību cenu noteikšana Darbu apjomu izmaiņu gadījumā:

9.7.1. atbilstoši Būvuzņēmēja piedāvājumā norādītajām izmaksām. Piedāvājumā norādītās izmaksas, t.sk., vienību cenas, virsizdevumi un peļņas procentu apmērs ir spēkā nemainīgs visu Līguma darbības periodu;

9.7.2. ja ieslēdzamie Darbi ietver pozīcijas, kas nav minētas iepirkuma Darbu apjomos un Būvuzraugs tos nav pielīdzinājis kādam no Iepirkuma tāmes Darba veidiem, tad izmaksas Būvuzņēmējs nosaka atbilstoši esošai tirgus situācijai, iesniedzot atbilstošus pierādījumus un saskaņojot to ar Pasūtītāju. Ja Pasūtītājs nesaskaņo Būvuzņēmēja piedāvātās vienību cenas, tad Pasūtītājs tās koriģē, vai, ja nepieciešams, pieaicina Pušu savstarpēji atzītu ekspertu.

9.8. Līguma izpildes termiņu Puses var grozīt šādos gadījumos:

9.8.1. tehnoloģiskās pārtraukuma rezultātā tiek apgrūtināta vai uz laiku ir neiespējama Darbu izpilde; 

9.8.2. Darbu veikšanu ir kavējuši no ilggadējiem statistiski vidējiem rādītājiem būtiski atšķirīgi nelabvēlīgi klimatiskie apstākļi (ko apliecina kompetentas iestādes izziņa vai Būvuzrauga ieraksts būvdarbu žurnālā);

9.8.3. ja Pasūtītājs liedz vai no viņa atkarīgu apstākļu dēļ tiek kavēta piekļūšana Objektam;

9.8.4. ja Pasūtītājs, būvuzraugs vai autoruzraugs ir kavējis vai apturējis Darbu veikšanu no Būvuzņēmēja neatkarīgu iemeslu dēļ;

9.8.5. ja atbilstoši Līgumā noteiktajai kārtībai, tiek veiktas izmaiņas Darbu apjomos saskaņā ar Līguma noteikumiem;

9.8.6. trešo personu (valsts/pašvaldības iestāžu, inženiertīklu turētāju) darbība vai bezdarbība (piemēram, tehnisko noteikumu izdošanas kavēšana), ja Būvuzņēmējs pieprasījumus iesniedzis savlaicīgi.

9.9. Ja Darba izpildes gaitā ir nepieciešamas Līguma termiņa izmaiņas, tad Būvuzņēmējs iesniedz Pasūtītājam pamatojumu termiņa pagarinājumam ne vēlāk kā 5 (piecu) darba dienu laikā no šādu apstākļu rašanās vai konstatēšanas dienas, kurā norāda Darba izpildes termiņa kavēšanas iemeslus,  pieprasītā termiņa pagarinājuma pamatojumu, izmainītu Darba izpildes kalendāro grafiku, kā arī citu Pasūtītāja pieprasītu informāciju. Šī termiņa neievērošana ir pamats Pasūtītājam noraidīt termiņa pagarinājuma pieprasījumu.

9.10. Gadījumos, kad termiņa pagarinājums nepieciešams papildus Darbu veikšanai, taču papildus Darbus iespējams veikt paralēli citiem darbiem un to veikšana neprasa būtisku papildus darbaspēka resursu piesaistīšanu, Līguma izpildes termiņš papildus darbu dēļ, netiek pagarināts. 

9.11. Apakšuzņēmēju saistību neizpilde nevar būt pamatojums Līguma izpildes termiņa pagarinājumam.

9.12. Pēc Būvuzņēmēja pamatota ierosinājuma, Pusēm par to vienojoties, Projektā paredzētie materiāli, iekārtas vai tehnoloģiskie risinājumi var tikt aizstāti ar jauniem ekvivalentiem vai labākiem (piemēram, tiek ražoti efektīvāki, vai ražošana pārtraukta u.tml.) vai, aizstājot sākotnēji paredzētos, tiks sasniegts kvalitatīvāks rezultāts (tai skaitā Objekta ekspluatācija būs ekonomiskāka), vai aizstāšana ir pamatota ar apstākļiem, kurus līdz Būvdarbu veikšanai Būvuzņēmējs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šajā gadījumā cenas jaunajiem materiāliem, iekārtām vai tehnoloģijām tiek noteiktas, nepārsniedzot Finanšu piedāvājuma tāmēs noteiktās vienības cenas materiāliem, iekārtām vai tehnoloģijām. Ja aizstājošo materiālu vai iekārtu tirgus vērtība ir zemāka par tāmē norādīto, Puses veic attiecīgu Līguma cenas samazinājumu, piemērojot zemāko cenu. Būvuzņēmējs sagatavo un iesniedz Pasūtītājam norādīto materiālu, iekārtu vai tehnoloģiju salīdzinājumu ar jaunajām (maināmajām). Ierosinot šajā punktā minētās izmaiņas, Būvuzņēmējs sagatavo un iesniedz Pasūtītājam izskatīšanai ar būvuzraugu un autoruzraugu saskaņotu Izmaiņu  aktu, kurā norāda pamatojumu izmaiņām un Izmaiņu akta pielikumā pievieno materiālu un/vai iekārtu un/vai tehnoloģiju salīdzinājumu ar maināmajām. Parakstot Izmaiņu  aktu, Būvuzņēmējs apliecina, ka ierosinātās izmaiņas turpmākā Darbu izpildē neradīs Pasūtītājam papildu izmaksas vai nesamazinās Darbu kvalitāti un neietekmēs Līgumā noteikto termiņu. Būvuzņēmējs uzņemas pilnu materiālo atbildību par sekām, kas varētu rasties Līguma izpildē sakarā ar attiecīgajā Izmaiņu aktā piedāvātajām izmaiņām.

10. BŪVUZŅĒMĒJA PERSONĀLS UN APAKŠUZŅĒMĒJI

10.1. Uzsākot Līguma izpildi t.i. pirms jebkādu Darbu veikšanas Objektā uzsākšanas, Būvuzņēmējam jāiesniedz būvdarbos vai pakalpojumu (ja attiecināms) sniegšanā iesaistīto apakšuzņēmēju (ja tādus plānots iesaistīt) saraksts, kuru sniedzamo Darbu/pakalpojumu vērtība ir vismaz 10 000 EUR (ja saraksts nav iesniegts pēc iepirkuma līguma slēgšanas tiesību piešķiršanas), kurā norāda apakšuzņēmēja nosaukumu, kontaktinformāciju un deleģēto personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Būvuzņēmējam savlaicīgi, pirms attiecīgo apakšuzņēmēju faktiskās iesaistes Līguma izpildē, jāpaziņo Pasūtītājam par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.

10.2. Būvuzņēmējs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.

10.3. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līgumā norādītajos gadījumos un, gadījumos, kad piedāvātais personāls neatbilst Iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts.

10.4. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
10.4.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
10.4.2. tiek nomainīts apakšuzņēmējs, uz kura iespējām Būvuzņēmējs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Būvuzņēmējs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likumā un Iepirkumā minētajiem pretendentu izslēgšanas gadījumiem;
10.4.3. Būvuzņēmēja apakšuzņēmēja maiņas rezultātā tiktu izdarīti tādi grozījumi Būvuzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
10.5.  Pasūtītājs nepiekrīt jauna apakšuzņēmēja piesaistei, gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem; 

10.6.  Pasūtītājs pieņem lēmumu atļaut vai atteikt Būvuzņēmēja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL. 
11. NEPĀRVARAMA VARA

11.1. Neviena no Pusēm nenes atbildību par Līguma saistību neizpildi vai izpildes aizturēšanu, ja minētā izpilde vai izpildes aizturēšana saistīta ar nepārvaramas varas apstākļiem. Ar nepārvaramu varu šī Līguma skaidrojumā saprotami dabas katastrofas, karš, valsts varas un pārvaldes institūciju rīkojumi un citi apstākļi, kas Pusēm nav kontrolējami, bet kuri tieši ietekmēja Darbu izpildi vai materiālu un konstrukciju piegādes. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu.

11.2. Pusei, kurai saistību izpilde augstākminēto apstākļu dēļ kļuvusi neiespējama, ne vēlāk kā 3 (trīs) darba dienu laikā pēc šādu apstākļu iestāšanās jāziņo otrai Pusei par šādu apstākļu rašanos un to apstiprināšanai jāiesniedz kompetentas iestādes izziņas. Objektīvu apstākļu dēļ izziņu iesniegšanas termiņš var tikt pagarināts.

11.3. Ja nepārvaramas varas apstākļi ilgst vairāk kā 30 (trīsdesmit) dienas, tad Puses var lauzt Līgumu, norēķinoties par faktiski izpildīto darbu apjomiem.

12. INFORMĀCIJAS KONFIDENCIALITĀTE

12.1. Visi Pasūtītāja Būvuzņēmējam iesniegtie dokumenti, kas saistīti ar Darbu veikšanu, kā arī papildus informācija, kas iegūta Līguma izpildes gaitā, ir Pasūtītāja īpašums. Būvuzņēmējs ir tiesīgs paturēt minēto dokumentu kopijas ar nosacījumu, ka tie netiks izmantoti ar šī Līguma izpildi nesaistītiem mērķiem bez rakstiskas Pasūtītāja piekrišanas.

12.2. Būvuzņēmējs un Pasūtītājs apņemas nodrošināt šajā Līgumā minēto dokumentu un informācijas konfidencialitāti vismaz 2 (divus) gadus pēc šī Līguma darbības beigām, cik tālu to pieļauj normatīvie akti informācijas atklātības nodrošināšanas jomā.

13. STRĪDU IZŠĶIRŠANAS KĀRTĪBA

Visi strīdi, domstarpības un jebkura rakstura jautājumi, kuri var rasties sakarā ar šā Līguma izpildi starp Pusēm tiks risināti savstarpēju sarunu ceļā. Gadījumā, ja Puses nespēs vienoties, strīds risināms tiesā Latvijas Republikas normatīvajos aktos noteiktajā kārtībā.

14. PERSONAS DATU AIZSARDZĪBA

14.1. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā.

14.2. Fizisko personu datu saņēmēja Puse nodrošina, ka tie ir pieejami tikai tiem attiecīgās Puses darbiniekiem, kuru tiešo darba pienākumu veikšanai nepieciešams apstrādāt minētos datus.

14.3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.

14.4. Puse, kura nodod otrai Pusei fizisko personu datus apstrādei, atbild par to apstrādi atbilstoši spēkā esošajiem normatīvajiem tiesību aktiem.

14.5. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.

14.6. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.

14.7. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

15. NOBEIGUMA NOTEIKUMI

15.1. Līgums stājas spēkā ar tā parakstīšanas dienu un ir spēkā līdz Darbu un Līgumā atrunāto saistību pilnīgai izpildei vai līdz brīdim, kad Puses ir panākušas vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.

15.2. Pušu pārstāvji:

15.2.1. Pasūtītāja pārstāvis: Zigurds Ulmanis, tālr. 29184557, e-pasts: zigurds.ulmanis@jelgvasnovads.lv , kurš ir atbildīgs par Līguma realizācijas gaitu Pasūtītāja interesēs, Pasūtītāja pārstāvim šā Līguma izpratnē ir šādas pilnvaras:

15.2.1.1. informēt Pasūtītāju par Darbu gaitu un Būvuzņēmēja izvirzītajiem lūgumiem un/vai iebildumiem, kā arī par citiem jautājumiem, kas skar vai var skart Līguma izpildes gaitu;

15.2.1.2. parakstīt Darbu izpildes, pieņemšanas - nodošanas, defektu un faktu konstatācijas aktus, konstatējot atbilstību esošajai situācijai.

15.2.2. Būvuzņēmēja pārstāvis: ___  kurš ir atbildīgs par Līguma administrēšanu Būvuzņēmēja vārdā. 

15.3. Visi no Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Visi paziņojumi būs spēkā no saņemšanas brīža. 

15.4. Līgums ir saistošs Pušu tiesību un saistību pārņēmējiem.

15.5. Līgums sagatavots latviešu valodā uz  () lapām (neskaitot pielikumus) un parakstīts ar drošu elektronisko parakstu, kas satur laika zīmogu. Katra Puse saņem abpusēji elektroniski parakstītu Līguma eksemplāru.

15.6. Līgumam pievienoti Pielikumi :

15.6.1. 1. Pielikums  – Tehniskā specifikācija;

15.6.2. 2. Pielikums - Finanšu piedāvājums;

15.6.3. 3. Pielikums - Darbu izpildes laika grafiks.

16. PUŠU REKVIZĪTI UN PARAKSTI

Pielikums Nr.9
 konkursa Nolikumam

Identifikācijas Nr. JNP 2026/111
APLIECINĀJUMS PAR NEATKARĪGI IZSTRĀDĀTU PIEDĀVĀJUMU
Atklātam konkursam “Āra apgaismojuma izbūve Sesavas pagasta ciematā „Klāvi”, Jelgavas novadā”
(iepirkuma ID Nr. JNP 2026/111)

Ar šo, sniedzot izsmeļošu un patiesu informāciju, ____________(Pretendenta nosaukums, reģ. Nr.)
(turpmāk – Pretendents) attiecībā uz iepirkumu“Āra apgaismojuma izbūve Sesavas pagasta ciematā „Klāvi”, Jelgavas novadā” (iepirkuma ID Nr. JNP 2026/111) apliecina, ka:
1. Pretendents ir iepazinies un piekrīt šī apliecinājuma saturam.

2. Pretendents apzinās, ka var tikt izslēgts no dalības iepirkumā, ja atklāsies, ka šis apliecinājums jebkādā veidā nav izsmeļošs un patiess.

3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.

4. Pretendents informē, ka (pēc vajadzības, atzīmējiet vienu no turpmāk minētajiem):

	☐
	4.1. ir iesniedzis piedāvājumu neatkarīgi no konkurentiem
 un bez konsultācijām, līgumiem vai vienošanām, vai cita veida saziņas ar konkurentiem;

	☐
	4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.


5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2. apakšpunktu, ne ar vienu konkurentu nav bijusi saziņa attiecībā uz:

5.1. cenām;

5.2. cenas aprēķināšanas metodēm, faktoriem (apstākļiem) vai formulām;

5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai

5.4. tādu piedāvājuma iesniegšanu, kas neatbilst iepirkuma prasībām; 

5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.

6. Pretendents nav apzināti tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2. apakšpunktu.

7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu un Publisko iepirkumu likums
 paredz uz 3 gadiem izslēgt Pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot 

konkurences tiesību pārkāpumu, ir atbrīvojusi pretendentu, kurš iecietības programmas
 ietvaros ir sadarbojies ar to, no naudas soda vai naudas sodu samazinājusi.

	Pretendenta pārstāvis
	

	
	(amats, vārds, uzvārds)


� Informāciju par to, kā ieinteresētais piegādātājs var reģistrēties par Nolikuma saņēmēju sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"�https://www.eis.gov.lv/EIS/Publications/PublicationView.aspx?PublicationId=883�.


� Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:


1) iesniedz piedāvājumu šim iepirkumam;


2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.


� Publisko iepirkumu likuma 42. panta ceturtās daļas 3.punkts.


� �HYPERLINK "https://www.kp.gov.lv/lv/iecietibas-programma"��https://www.kp.gov.lv/lv/iecietibas-programma� 

